**ผลการประชุมคณะรัฐมนตรี**

**ครั้งที่ 12/2559 วันอังคารที่ 22 มีนาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **220359****เรื่อง** **:** ขอความเห็นชอบเปลี่ยนแปลงรายละเอียดการจัดงาน ASEAN Fisheries and Aquaculture Conference and Exposition 2016 : ASEAN Seafood for the World**สารัตถะ :** กษ. เสนอ ครม. พิจารณาให้ความเห็นชอบในการเปลี่ยนแปลงรายละเอียดการจัดงานโดยเปลี่ยนชื่องานเป็น ASEAN Fisheries and Aquaculture Conference and Exposition 2016 : ASEAN Seafood for the World and 11th Asian Fisheries and Aquaculture Forum and Exhibition : Asian Food Security for the World โดยมีเจ้าภาพหลักร่วมจัดงาน คือ กรมประมง องค์การข่ายงานศูนย์เพาะเลี้ยงสัตว์น้ำแห่งเอเชียและแปซิฟิก (Network of Aquaculture Centres in Asia – Pacific : NACA) ASEAN Fisheries Society และผู้สนับสนุนการจัดงาน คือ องค์กรระหว่างประเทศ สมาพันธ์ และสมาคมที่เกี่ยวข้องกับการประมงโดยมีรายละเอียดสรุปได้ ดังนี้1. ครม.ได้มีมติเมื่อวันที่ 12 พ.ย. 2557 เห็นชอบให้ กษ. โดยกรมประมงเป็นเจ้าภาพในการจัดงาน ASEAN Fisheries and Aquaculture Conference and Exposition 2016 : ASEAN Seafood for the World สำหรับค่าใช้จ่ายในการดำเนินการจัดงานฯ ให้กรมประมง พิจารณาดำเนินการภายในกรอบวงเงิน 30,330,000 บาท2. กษ. รายงานว่า การจัดงาน ASEAN Fisheries and Aquaculture Conference and Exposition 2016 : ASEAN Seafood for the World นั้น กิจกรรมหลักแบ่งเป็น 2 ส่วน คือ งานแสดงสินค้าประมงและอุตสาหกรรมต่อเนื่อง และงานสัมมนาวิชาการประมงและการเพาะเลี้ยงสัตว์น้ำ ซึ่งการสัมมนาวิชาการระบุว่ากรมประมงจะร่วมกับศูนย์พัฒนาการประมงแห่งเอเชียตะวันออกเฉียงใต้เป็นเจ้าภาพในการจัดงาน ซึ่งกรมประมงกำหนดจะจัดงานระหว่างวันที่ 4 – 6 ส.ค. 2559 ณ ศูนย์นิทรรศการและการประชุมไบเทค กรุงเทพมหานคร โดยดาดว่าจะมีผู้ร่วมออกบูธแสดงสินค้า 300 คูหา ผู้เข้าร่วมการสัมมนาวิชาการประมาณ 1,000 ราย และผู้เข้าชมงานทั่วไป 10,000 ราย ซึ่งกรมประมง ได้เช่าพื้นที่จัดงานและจัดจ้าง บริษัท อิมเมจ โซลูชั่น จำกัด เตรียมการจัดงานแล้ว3. องค์การข่ายงานศูนย์เพาะเลี้ยงสัตว์น้ำแห่งเอเชียและแปซิฟิก (NACA) และ Asian Fisheries Society กำหนดจัดงาน 11th Asian Fisheries and Aquaculture Forum and Exhibition : Asian Food Security for the World ในปี 2559 ณ กรุงเทพมหานคร โดยการจัดงานเน้นการสัมมนาวิชาการสาขาการประมง และการแสดงสินค้าประมงของประเทศสมาชิก รวม 20 คูหา4. กษ. เห็นว่า การรวมการจัดงาน ASEAN Fisheries and Aquaculture Conference and Exposition 2016 : ASEAN Seafood for the World และงาน 11th Asian Fisheries and Aquaculture Forum and Exhibition : Asian Food Security for the World ไว้ด้วยกันจะทำให้มีผู้เข้าร่วมงานสัมมนาวิชาการมากขึ้น เนื่องจากการจัดงาน 11th Asian Fisheries and Aquaculture Forum and Exhibition เป็นที่รู้จักของนักวิชาการในภูมิภาคแล้ว นอกจากนี้ กรมประมงยังได้เชิญองค์กรระหว่างประเทศ สมาพันธ์ และสมาคมที่เกี่ยวข้องกับการประมง เช่น INFOFISH และ ASEAN Seafood Federation มาร่วมจัดงานดังกล่าวด้วย เพื่อให้หน่วยงานเหล่านี้สนับสนุนการประชาสัมพันธ์งาน ส่งวิทยากรมาร่วมบรรยายและนำเสนอผลงานในงานสัมมนาวิชาการ ซึ่งจะทำให้การจัดงานครั้งนี้ประสบความสำเร็จยิ่งขึ้น**มติ ครม. :** เห็นชอบตามที่ กษ. เสนอ และให้ กษ. และหน่วยงานที่เกี่ยวข้องรับความเห็นของ สศช. ไปพิจารณาดำเนินการในส่วนที่เกี่ยวข้องต่อไปด้วย | **หน่วยงานที่รับผิดชอบ** : กษ. (กป.)**ประโยชน์ที่ได้รับ :** เพื่อเชิญชวนผู้เชี่ยวชาญ นักวิชาการ นักศึกษาจากทั่วโลก เข้าร่วมการสัมมนาล่วงหน้า เพื่อให้ผู้เข้าร่วมสัมมนามีเวลาเพียงพอสำหรับการจัดทำเอกสารวิชาการมานำเสนอในการสัมมนา และผู้ประสงค์จะมาออกบูธแสดงสินค้าและเจรจาธุรกิจได้มีการเตรียมการ อีกทั้ง เพื่อให้เป็นไปตามระเบียบการเบิกจ่ายงบประมาณในการจัดงาน**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 12/2559 วันอังคารที่ 22 มีนาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **220359****เรื่อง** **:** ร่างกฎกระทรวงว่าด้วยการขออนุญาต การออกใบอนุญาต การต่ออายุใบอนุญาต และการออกใบแทนใบอนุญาตนำเข้าอาหารสัตว์ควบคุมเฉพาะ พ.ศ. ....**สารัตถะ :** กษ. เสนอ ครม. พิจารณาอนุมัติหลักการร่างกฎกระทรวงว่าด้วยการขออนุญาต การออกใบอนุญาต การต่ออายุใบอนุญาต และการออกใบแทนใบอนุญาตนำเข้าอาหารสัตว์ควบคุมเฉพาะ พ.ศ. .... ซึ่งมีสาระสำคัญเป็นการกำหนดหลักเกณฑ์ วิธีการ และเงื่อนไขในการขออนุญาต การออกใบอนุญาต การต่ออายุใบอนุญาต และการออกใบแทนใบอนุญาตนำเข้าอาหารสัตว์ควบคุมเฉพาะตาม พ.ร.บ. ควบคุมคุณภาพอาหารสัตว์ พ.ศ. 2558โดยมีรายละเอียดสรุปได้ ดังนี้1. กษ. เสนอว่า พ.ร.บ. ควบคุมคุณภาพอาหารสัตว์ พ.ศ. 2558 ซึ่งมีผลใช้บังคับเมื่อวันที่ 6 มี.ค. 2558 โดยมาตรา 15 วรรคสอง มาตรา 25 วรรคสอง และมาตรา 32 วรรคสอง แห่ง พ.ร.บ. ควบคุมคุณภาพอาหารสัตว์ พ.ศ. 2558 กำหนดให้ออกกฎกระทรวงเพื่อกำหนดหลักเกณฑ์ วิธีการ และเงื่อนไขในการขออนุญาต การออกใบอนุญาต การต่ออายุใบอนุญาต และการออกใบแทนใบอนุญาตนำเข้าอาหารสัตว์ควบคุมเฉพาะ ซึ่งเป็นอาหารสัตว์ที่มีผลกระทบต่อเศรษฐกิจและสังคมหรืออาจเป็นอันตรายต่อสัตว์หรือส่งผลต่อผู้บริโภคเนื้อสัตว์ โดยรวม ดังนั้น เพื่อให้เป็นไปตามบทบัญญัติดังกล่าว2. สาระสำคัญของร่างกฎกระทรวง 2.1 กำหนดหลักเกณฑ์ และวิธีการการขออนุญาต การออกใบอนุญาต การต่ออายุใบอนุญาต และการออกใบแทนใบอนุญาตนำเข้าอาหารสัตว์ควบคุมเฉพาะ 2.2 กำหนดสถานที่ในการยื่นคำขออนุญาต การออกใบอนุญาต การต่ออายุใบอนุญาต และการออกใบแทนใบอนุญาตนำเข้าอาหารสัตว์ควบคุมเฉพาะ 2.3 กำหนดบทเฉพาะกาลให้คำขอที่ได้ยื่นไว้แล้วก่อนวันที่กฎกระทรวงนี้ใช้บังคับให้ถือว่าเป็นคำขอที่ได้ยื่นตามกฎกระทรวงนี้โดยอนุโลม ทั้งนี้ ผู้อนุญาตอาจขอให้ผู้ยื่นคำขอส่งหลักฐานเพิ่มเติมได้ตามที่เห็นสมควร**มติ ครม. :** อนุมัติหลักการร่างกฎกระทรวงดังกล่าว ตามที่ กษ. เสนอ และให้ส่ง สคก. ตรวจพิจารณา โดยให้รับข้อสังเกตของ พณ. ไปประกอบการพิจารณาด้วย แล้วดำเนินการต่อไปได้ | **หน่วยงานที่รับผิดชอบ** : กษ. (ปศ.)**ประโยชน์ที่ได้รับ :** เพื่อกำหนดหลักเกณฑ์ วิธีการ และเงื่อนไขในการขออนุญาต การออกใบอนุญาต การต่ออายุใบอนุญาต และการออกใบแทนใบอนุญาตนำเข้าอาหารสัตว์ควบคุมเฉพาะ**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 12/2559 วันอังคารที่ 22 มีนาคม 2559**

**กระทรวงเกษตรและสหกรณ์**

**เรื่องเพื่อทราบ (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **220359****เรื่อง** **:** สรุปผลการประชุมรัฐภาคีอนุสัญญาสหประชาชาติว่าด้วยการต่อต้านการแปรสภาพเป็นทะเลทราย สมัยที่ 12**สารัตถะ :** กษ. เสนอ ครม. รับทราบสรุปผลการประชุมรัฐภาคีอนุสัญญาสหประชาชาติว่าด้วยการต่อต้านการแปรสภาพเป็นทะเลทราย สมัยที่ 12 ระหว่างวันที่ 10 – 25 ต.ค. 2558 ณ กรุงอังการา สาธารณรัฐตุรกี ประเด็นสำคัญที่จะต้องดำเนินการที่สอดคล้องกับผลการประชุมและการแต่งตั้งคณะกรรมการอนุสัญญาสหประชาชาติว่าด้วยการต่อต้านการแปรสภาพเป็นทะเลทรายโดยมีรายละเอียดสรุปได้ ดังนี้1. การประชุมรัฐภาคีอนุสัญญาว่าด้วยการต่อต้านการแปรสภาพเป็นทะเลทราย สมัยที่ 12 จัดขึ้นระหว่างวันที่ 12-23 ตุลาคม 2558 ณ กรุงอังการา สาธารณรัฐตุรกี มีการประชุมย่อยที่สำคัญ 4 รายการ ได้แก่ 1) การประชุมคณะกรรมการกลาง 2) การประชุมคณะกรรมการวิทยาศาสตร์และเทคโนโลยี 3) การประชุมคณะกรรมการทบทวนการดำเนินงานตามอนุสัญญาฯ และ 4) การประชุมหารือร่วมกับกลุ่มประเทศเอเชีย หรือกลุ่ม Annex 2 ของอนุสัญญาฯ ซึ่งมีประเด็นสำคัญสรุปได้ดังนี้  1.1 การประชุมคณะกรรมการกลาง เกี่ยวข้องกับเป้าหมายการพัฒนาที่ยั่งยืน การมีสถานะความเสื่อมโทรมของที่ดินที่เป็นกลาง (LDN) การพัฒนากรอบยุทธศาสตร์ของอนุสัญญาฯ การสร้างความตระหนัก การบูรณาการการทำงานระหว่างอนุสัญญาริโอ การทบทวนบันทึกความเข้าใจระหว่างอนุสัญญาฯ และกองทุนสิ่งแวดล้อมโลก และ การกำหนดพื้นที่การดำเนินงาน LDN 1.2 การประชุมคณะกรรมการวิทยาศาสตร์และเทคโนโลยี เกี่ยวข้องกับข้อเสนอในการพัฒนาการดำเนินงานด้านวิทยาศาสตร์และเทคโนโลยีของอนุสัญญาฯ การพัฒนาการทำงานของคณะกรรมการในกำกับที่เกี่ยวข้อง 1.3 การประชุมคณะกรรมการทบทวนการดำเนินงานตามอนุสัญญาฯ เกี่ยวข้องกับการพัฒนาการดำเนินงานของอนุสัญญาฯ ตามวัตถุประสงค์การปฏิบัติงาน รวมถึงการพัฒนาด้านงบประมาณ การจัดทำแผนปฏิบัติการแห่งชาติ การดำเนินงานร่วมกับกองทุนสิ่งแวดล้อมโลก การรายงานข้อมูลและปรับปรุงรูปแบบการรายงานผลการดำเนินงาน 1.4 การประชุมหารือของกลุ่มประเทศเอเชีย เกี่ยวข้องกับการสร้างความเข้มแข็งของกลุ่มประเทศเอเชีย การแลกเปลี่ยนประสบการณ์การดำเนินงานตามแนวคิด LDN ของประเทศสมาชิกในกลุ่มประเทศเอเชีย2. ประเด็นสำคัญที่จะต้องดำเนินการ ประกอบด้วย การจัดทำเป้าหมายสถานะความเสื่อมโทรมของที่ดินที่เป็นกลาง (LDN) ศึกษาประเมินความพร้อมด้านข้อมูลสำหรับเป็นตัวชี้วัด Land Based Indicators การเตรียมข้อมูลความพร้อมเพื่อแลกเปลี่ยนในการประชุมคณะกรรมการทบทวนการดำเนินการตามอนุสัญญาฯ ครั้งที่ 15 และการปรับแผนปฏิบัติการแห่งชาติของอนุสัญญาฯ 3. กษ. ได้มีคำสั่งที่ 1079/2558 ลงวันที่ 26 พฤศจิกายน 2558 แต่งตั้งคณะกรรมการอนุสัญญาสหประชาชาติว่าด้วยการต่อต้านการแปรสภาพเป็นทะเลทราย โดยมีปลัดกระทรวงเกษตรและสหกรณ์เป็นประธานคณะกรรมการ และรองอธิบดีกรมพัฒนาที่ดินด้านวิชาการเป็นกรรมการและเลขานุการ และกรรมการจากหน่วยงานต่าง ๆ ที่เกี่ยวข้อง จำนวน 28 หน่วยงานมีอำนาจหน้าที่ในการพัฒนานโยบายแนวทาง หลักเกณฑ์และกลไกในการดำเนินงาน การเสริมสร้างความร่วมมือกับหน่วยงานของรัฐ องค์กรภาคประชาสังคม และภาคเอกชน กำหนดท่าทีการเจรจาการประชุมรัฐภาคีอนุสัญญาฯ กำกับการดำเนินงานและแต่งตั้งคณะอนุกรรมการและคณะทำงานเพื่อปฏิบัติงานตามพันธกรณีของอนุสัญญาฯ**มติ ครม. :** รับทราบตามที่ กษ. เสนอ | **หน่วยงานที่รับผิดชอบ** : กษ. (พด.)**ประโยชน์ที่ได้รับ :** เพื่อรวมกันต่อต้านการแปรสภาพเป็นทะเลทราย การจัดการความเสื่อมโทรมของที่ดิน และลดผลกระทบจากภัยแล้ง**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 12/2559 วันอังคารที่ 22 มีนาคม 2559**

**กระทรวงเกษตรและสหกรณ์**

**เรื่องเพื่อทราบ (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **220359****เรื่อง** **:** สถานการณ์น้ำและการบริหารจัดการน้ำในช่วงฤดูแล้งปี 2558/59 ครั้ง 15 และครั้งที่ 16**สารัตถะ :** กษ. เสนอ ครม. รับทราบสถานการณ์น้ำและการบริหารจัดการน้ำในช่วงฤดูแล้งปี 2558/59 ครั้ง 15 และครั้งที่ 16โดยมีรายละเอียดสรุปได้ ดังนี้**สถานการณ์น้ำและการบริหารจัดการน้ำในช่วงฤดูแล้งปี 2558/59 ครั้ง 15** โดยมีรายละเอียด ดังนี้1. **มติคณะรัฐมนตรี** เมื่อวันที่ 6 ตุลาคม 2558 รับทราบสถานการณ์น้ำ และให้ กษ. รายงานเกี่ยวกับการบริหารจัดการน้ำ ให้คณะรัฐมนตรีทราบทุกสัปดาห์ 2. **สถานการณ์น้ำ ณ วันที่ 3 มี.ค. 2559** 2.1 อ่างเก็บน้ำขนาดใหญ่ทั้งประเทศ มีน้ำใช้การได้ 12,838 ล้าน ลบ.ม. คิดเป็นร้อยละ 27 ของปริมาตรน้ำใช้การทั้งหมด 2.2 อ่างเก็บน้ำในลุ่มน้ำเจ้าพระยาและลุ่มน้ำแม่กลอง ลุ่มน้ำเจ้าพระยา มีน้ำใช้การได้ 2,910 ล้าน ลบ.ม. คิดเป็นร้อยละ 16 ของปริมาตรน้ำใช้การทั้งหมด และลุ่มน้ำแม่กลอง มีน้ำใช้การได้ 3,769 ล้าน ลบ.ม. คิดเป็นร้อยละ 28 ของปริมาตรน้ำใช้การทั้งหมด . 2.3 แหล่งน้ำอื่นของกระทรวงเกษตรฯ ณ วันที่ 25 ก.พ. 2559- แหล่งน้ำในไร่นานอกเขตชลประทาน จำนวน 352,528 บ่อ ความจุ 352.53 ล้าน ลบ.ม.มีปริมาตรน้ำ 156.69 ล้าน ลบ.ม. คิดเป็นร้อยละ 44 ของความจุทั้งหมด- อ่างเก็บน้ำขนาดเล็ก ทั้งประเทศ จำนวน 4,789 แห่ง ความจุรวม 1,805.23 ล้าน ลบ.ม. มีปริมาตรน้ำ 1,014.50 ล้าน ลบ.ม. คิดเป็นร้อยละ 56 ของความจุทั้งหมด 2.4 แหล่งน้ำที่ดำเนินการโดยกรมทรัพยากรน้ำ ณ วันที่ 25 ก.พ. 2559 โครงการอนุรักษ์ฟื้นฟูแหล่งน้ำ จำนวน 14,091 แห่ง ความจุรวม 1,161.07 ล้าน ลบ.ม. มีปริมาตรน้ำรวม 368.35 ล้าน ลบ.ม. คิดเป็นร้อยละ 31.73 ของความจุทั้งหมด 2.5 ตามแผนยุทธศาสตร์การบริหารจัดการทรัพยากรน้ำ ณ วันที่ 25 ก.พ. 2559 แหล่งเก็บน้ำอื่นๆ ได้แก่ แหล่งน้ำในและนอกเขตชลประทาน สระน้ำในไร่นา น้ำบาดาลเพื่อการเกษตร มีความจุ 1,037.56 ล้าน ลบ.ม. ปริมาณน้ำรวม 404.20 ล้าน ลบ.ม. คิดเป็นร้อยละ 38.97 ของความจุทั้งหมด3. **การจัดสรรน้ำ** แผนการจัดสรรน้ำ ทั้งประเทศ 11,420 ล้าน ลบ.ม. โดยจัดสรรในลุ่มเจ้าพระยา 3,200 ลบ.ม.ผลการจัดสรรน้ำ (ตั้งแต่ 1 พ.ย.2558 – 2 มี.ค. 2559) ทั้งประเทศใช้น้ำไปแล้ว 6,432 ล้าน ลบ.ม คิดเป็นร้อยละ 56 ของแผน และลุ่มเจ้าพระยา ใช้น้ำไปแล้ว 2,029 ล้าน ลบ.ม. คิดเป็นร้อยละ 63 ของแผน 4. **การบริหารจัดการน้ำในลุ่มเจ้าพระยาช่วงฤดูแล้งปี 2558/59** แผนการระบายน้ำจากเขื่อน ภูมิพล สิริกิติ์ แควน้อยฯ และป่าสักฯ (ช่วงวันที่ 29 ก.พ. – 6 มี.ค. 2559) เฉลี่ยวันละ 17.77 ล้าน ลบ.ม. แบ่งเป็น เพื่ออุปโภค-บริโภค 6.04 ล้าน ลบ.ม. รักษาระบบนิเวศ 9.47 ล้าน ลบ.ม. การเกษตร 2.18 ล้าน ลบ.ม. และอุตสาหกรรม 0.08 ล้าน ลบ.ม. ผลการระบายน้ำจากเขื่อน (ช่วงวันที่ 22 – 28 ก.พ. 2559) เฉลี่ยวันละ 17.91 ล้าน ลบ.ม. แบ่งเป็น เพื่ออุปโภค-บริโภค 6.04 ล้าน ลบ.ม. รักษาระบบนิเวศ 9.61 ล้าน ลบ.ม. การเกษตร 2.18 ล้าน ลบ.ม. และอุตสาหกรรม 0.08 ล้าน ลบ.ม.5. **สถานการณ์การเพาะปลูกข้าวในเขตชลประทานลุ่มน้ำเจ้าพระยา** ณ วันที่ 2 มี.ค. 2559 1) พื้นที่ปลูกข้าวนาปี ปี 2558 แผนเพาะปลูก 7.45 ล้านไร่ ไม่ปลูก 1.05 ล้านไร่ ปลูกแล้ว 6.40 ล้านไร่ เก็บเกี่ยวเสร็จสิ้นแล้ว 2) พื้นที่ปลูกข้าวนาปีต่อเนื่อง ปี 2558 พื้นที่ปลูกข้าวต่อเนื่องตั้งแต่ ส.ค. 2558 จำนวน 1.76 ล้านไร่ เก็บเกี่ยวเสร็จสิ้นแล้ว 3) พื้นที่ปลูกข้าวนาปรัง ปี 2558/59 ผลการเพาะปลูกข้าวนาปรังตั้งแต่วันที่ 1 พ.ย. 2558 – 2 มี.ค. 2559 จำนวน 1.97 ล้านไร่ เก็บเกี่ยวแล้ว 0.82 ล้านไร่ เสียหาย 0.003 ล้านไร่**สถานการณ์น้ำและการบริหารจัดการน้ำในช่วงฤดูแล้งปี 2558/59 ครั้ง 16** โดยมีรายละเอียด ดังนี้1. **มติคณะรัฐมนตรี** เมื่อวันที่ 6 ตุลาคม 2558 รับทราบสถานการณ์น้ำ และให้ กษ. รายงานเกี่ยวกับการบริหารจัดการน้ำ ให้คณะรัฐมนตรีทราบทุกสัปดาห์ 2. **สถานการณ์น้ำ ณ วันที่ 7 มี.ค. 2559** 2.1 อ่างเก็บน้ำขนาดใหญ่ทั้งประเทศ มีน้ำใช้การได้ 12,597 ล้าน ลบ.ม. คิดเป็นร้อยละ 27 ของปริมาตรน้ำใช้การทั้งหมด 2.2 อ่างเก็บน้ำในลุ่มน้ำเจ้าพระยาและลุ่มน้ำแม่กลอง ลุ่มน้ำเจ้าพระยา มีน้ำใช้การได้ 2,838 ล้าน ลบ.ม. คิดเป็นร้อยละ 16 ของปริมาตรน้ำใช้การทั้งหมด และลุ่มน้ำแม่กลอง มีน้ำใช้การได้ 3,702 ล้าน ลบ.ม. คิดเป็นร้อยละ 28 ของปริมาตรน้ำใช้การทั้งหมด 2.3 แหล่งน้ำอื่นของกระทรวงเกษตรฯ ณ วันที่ 3 มี.ค. 2559- แหล่งน้ำในไร่นานอกเขตชลประทาน จำนวน 352,528 บ่อ ความจุ 352.53 ล้าน ลบ.ม.มีปริมาตรน้ำ 152.24 ล้าน ลบ.ม. คิดเป็นร้อยละ 43 ของความจุทั้งหมด- อ่างเก็บน้ำขนาดเล็ก ทั้งประเทศ จำนวน 4,789 แห่ง ความจุรวม 1,805.23 ล้าน ลบ.ม. มีปริมาตรน้ำ 1,008.02 ล้าน ลบ.ม. คิดเป็นร้อยละ 56 ของความจุทั้งหมด 2.4 แหล่งน้ำที่ดำเนินการโดยกรมทรัพยากรน้ำ ณ วันที่ 4 มี.ค. 2559โครงการอนุรักษ์ฟื้นฟูแหล่งน้ำ จำนวน 14,091 แห่ง ความจุรวม 1,161.07 ล้าน ลบ.ม. มีปริมาตรน้ำรวม 368.35 ล้าน ลบ.ม. คิดเป็นร้อยละ 31.73 ของความจุทั้งหมด 2.5 ตามแผนยุทธศาสตร์การบริหารจัดการทรัพยากรน้ำ ณ วันที่ 4 มี.ค. 2559แหล่งเก็บน้ำอื่นๆ ได้แก่ แหล่งน้ำในและนอกเขตชลประทาน สระน้ำในไร่นา น้ำบาดาลเพื่อการเกษตร มีความจุ 1,037.56 ล้าน ลบ.ม. ปริมาณน้ำรวม 404.20 ล้าน ลบ.ม. คิดเป็นร้อยละ 38.97 ของความจุทั้งหมด3. **การจัดสรรน้ำ** แผนการจัดสรรน้ำ ทั้งประเทศ 11,420 ล้าน ลบ.ม. โดยจัดสรรในลุ่มเจ้าพระยา 3,200 ลบ.ม.ผลการจัดสรรน้ำ (ตั้งแต่ 1 พ.ย.58 – 6 มี.ค. 59) ทั้งประเทศใช้น้ำไปแล้ว 6,755 ล้าน ลบ.ม. คิดเป็นร้อยละ 59 ของแผน และลุ่มเจ้าพระยา ใช้น้ำไปแล้ว 2,101 ล้าน ลบ.ม. คิดเป็นร้อยละ 66 ของแผน 4. **การบริหารจัดการน้ำในลุ่มเจ้าพระยาช่วงฤดูแล้งปี 2558/59** แผนการระบายน้ำจากเขื่อน ภูมิพล สิริกิติ์ แควน้อยฯ และป่าสักฯ (ช่วงวันที่ 7 – 13 มี.ค. 2559) เฉลี่ยวันละ 17.77 ล้าน ลบ.ม. แบ่งเป็น เพื่ออุปโภค-บริโภค 6.04 ล้าน ลบ.ม. รักษาระบบนิเวศ 9.47 ล้าน ลบ.ม. การเกษตร 2.18 ล้าน ลบ.ม. และอุตสาหกรรม 0.08 ล้าน ลบ.ม. ผลการระบายน้ำจากเขื่อน (ช่วงวันที่ 29 ก.พ. – 6 มี.ค. 2559) เฉลี่ยวันละ 17.86 ล้าน ลบ.ม. แบ่งเป็น เพื่ออุปโภค-บริโภค 6.04 ล้าน ลบ.ม. รักษาระบบนิเวศ 9.56 ล้าน ลบ.ม. การเกษตร 2.18 ล้าน ลบ.ม. และอุตสาหกรรม 0.08 ล้าน ลบ.ม.5. **สถานการณ์การเพาะปลูกข้าวในเขตชลประทานลุ่มน้ำเจ้าพระยา** วันที่ 2 มี.ค. 2559 1) พื้นที่ปลูกข้าวนาปี ปี 2558 แผนเพาะปลูก 7.45 ล้านไร่ ไม่ปลูก 1.05 ล้านไร่ ปลูกแล้ว 6.40 ล้านไร่ เก็บเกี่ยวเสร็จสิ้นแล้ว 2) พื้นที่ปลูกข้าวนาปีต่อเนื่อง ปี 2558 พื้นที่ปลูกข้าวต่อเนื่องตั้งแต่ ส.ค. 2558 จำนวน 1.76 ล้านไร่ เก็บเกี่ยวเสร็จสิ้นแล้ว3) พื้นที่ปลูกข้าวนาปรัง ปี 2558/59 ผลการเพาะปลูกข้าวนาปรังตั้งแต่วันที่ 1 พ.ย. 2558 – 2 มี.ค. 2559 จำนวน 1.97 ล้านไร่ เก็บเกี่ยวแล้ว 0.82 ล้านไร่ เสียหาย 0.003 ล้านไร่**มติ ครม. :** รับทราบตามที่ กษ. เสนอ | **หน่วยงานที่รับผิดชอบ** : กษ. (ชป.)**ประโยชน์ที่ได้รับ :** เพื่อให้รับทราบสถานการณ์น้ำและสามารถบริหารจัดการน้ำในช่วงฤดูแล้งปี 2558/59 เพื่อจะได้มีน้ำใช้ในการเพาะปลูกและทำการเกษตรต่อไป**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 12/2559 วันอังคารที่ 22 มีนาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **220359****เรื่อง** **:** ท่าทีไทยสำหรับการประชุมคณะกรรมการร่วมทางการค้า (JTC) ไทย - อิรัก ครั้งที่ 4**สารัตถะ :** พณ. เสนอ ครม. ดังนี้ 1. รับทราบร่างองค์ประกอบผู้แทนไทยในการเข้าร่วมการประชุมคณะกรรมการร่วมทางการค้า (Joint Trade Committee: JTC) ไทย – อิรัก ครั้งที่ 4 2. ให้ความเห็นชอบในหลักการต่อประเด็นความร่วมมือทางเศรษฐกิจการค้าสำหรับการหารือกับอิรัก (ตามข้อ 4.) และมอบหมายให้ รมว.พณ. ใช้เป็นกรอบหารือสำหรับการประชุม JTC ไทย – อิรัก ครั้งที่ 4 3. หากในการประชุมดังกล่าวมีผลให้มีการตกลงเรื่องความร่วมมือด้านเศรษฐกิจการค้าในประเด็นอื่นๆ อันจะเป็นประโยชน์ต่อการส่งเสริมความสัมพันธ์ทางเศรษฐกิจการค้าสองฝ่ายระหว่างไทยกับอิรัก โดยไม่มีการจัดทำเป็นความตกลงหรือหนังสือสัญญาขึ้นมา ขอให้ พณ. และผู้แทนไทยที่เข้าร่วมการประชุมดังกล่าวสามารถดำเนินการได้โดยไม่ต้องนำเสนอ ครม. พิจารณาอีกครั้ง 4. อนุมัติให้ รมว.พณ. หรือผู้ที่ได้รับมอบหมายรับรองผลการประชุม JTC ไทย – อิรัก ครั้งที่ 4 รวมถึงเอกสารอื่นๆ ที่เป็นผลจากการหารือขยายความร่วมมือเฉพาะด้าน (หากมี)โดยมีรายละเอียดสรุปได้ ดังนี้1. ครม. ได้มีมติเมื่อวันที่ 25 ก.ย. 2527 เห็นชอบในการแลกเปลี่ยนสัตยาบันสารกับประเทศอิรัก และอนุมัติให้มีการลงนามความตกลงทางการค้าอิรักในโอกาสที่ รมว. กระทรวงการค้าของอิรักเดินทางมาเยือนประเทศไทยอย่างเป็นทางการ ระหว่างวันที่ 28 ก.ย. ถึงวันที่ 2 ต.ค. 2527 ตามที่ กต. เสนอ2. ครม. ได้มีมติเมื่อวันที่ 12 ก.พ. 2545 รับทราบงานการประชุม JTC ไทย – อิรัก ครั้งที่ 3 ระหว่างวันที่ 9 – 10 ม.ค. 2545 ณ กทม. โดยมีสาระสำคัญประกอบด้วย (1) ความร่วมมือด้านการค้าทวิภาคี (2) ความร่วมมือด้านเศรษฐกิจ ได้แก่ ความร่วมมือด้านธนาคาร ด้านปิโตรเลียม ด้านสาธารณสุข ด้านการก่อสร้างที่พักอาศัย และการเข้าร่วมประมูล ด้านการลงทุน ด้านเกษตรกรรม ด้านการไฟฟ้า ด้านการประปาและการบำบัดน้ำเสีย และ (3) ความร่วมมือด้านอื่นๆ ได้แก่ ความร่วมมือด้านการวางแผน ความร่วมมือด้านวิทยาศาสตร์ วัฒนธรรม การศึกษาและข่าวสาร ความร่วมมือระหว่างภาคเอกชนของทั้งสองประเทศ3. พณ. รายงานว่า อิรักนับเป็นตลาดขนาดใหญ่ในตะวันออกกลาง มีประชากรกว่า 35 ล้านคน มีความต้องการนำเข้าสินค้าเกษตรและอาหารเพื่อการบริโภคภายในประเทศเป็นจำนวนมาก ที่ผ่านมารัฐบาลอิรักมีการนำเข้าข้าวและสนใจที่จะนำเข้าสินค้าน้ำตาลจากไทยอิรักเป็นประเทศคู่ค้าสำคัญอันดับที่ 13 ของไทยในภูมิภาคตะวันออกกลาง และอันดับที่ 80 ของไทยในตลาดโลก เป็นตลาดส่งออกสำคัญอันดับที่ 68 และแหล่งนำเข้าสำคัญอันดับที่ 210 ตามลำดับ โดยไทยเป็นฝ่ายได้ดุลการค้ากับอิรักมาโดยตลอด4. การประชุม JTC ไทย – อิรัก ครั้งที่ 4 เป็นการประชุมในระดับรัฐมนตรีโดย รมว.พณ. ของไทยและกระทรวงการค้าอิรักเป็นประธานร่วมซึ่งที่ผ่านมามีการประชุมมาแล้ว 3 ครั้ง ได้แก่ ครั้งที่ 1 เมื่อวันที่ 29 – 30 พ.ย. 2531 ณ กรุงแบกแดด ครั้งที่ 2 เมื่อวันที่ 22 – 23 ก.พ. 2543 ณ กรุงแบกแดด และครั้งที่ 3 เมื่อวันที่ 9 - 10 ม.ค. 2545 ณ กทม. และในครั้งนี้เป็น**การประชุมครั้งที่ 4 ซึ่งไทยมีกำหนดเป็นเจ้าภาพระหว่างวันที่ 28 -29 มี.ค. 2559 ณ พณ.** ทั้งนี้ พณ. ได้จัดการประชุมส่วนราชการและเอกชนไทยที่เกี่ยวข้องเมื่อวันที่ 6 ต.ค. 2558 เพื่อพิจารณาประเด็นความร่วมมือทางเศรษฐกิจการค้าที่ฝ่ายไทยประสงค์จะผลักดันสำหรับการประชุมดังกล่าว สรุปสาระสำคัญได้ ดังนี้ 4.1 **การส่งเสริมความสัมพันธ์ทางการค้า**เพื่อหาแนวทางในการขยายการค้าระหว่างกัน รวมถึงผลักดันการส่งออกสินค้าเกษตรของไทย อาทิ4.1.1 **ข้าว** ซึ่งเป็นสินค้าส่งออกสำคัญของไทยไปยังอิรัก แต่ในช่วงที่ผ่านมามูลค่าการนำเข้าข้าวจากไทยลดลง และในปีนี้อิรักจะมีการเปิดประมูลการนำเข้าข้าว จึงเป็นโอกาสอันดีที่ไทยจะสามารถเชิญฝ่ายอิรักเข้ามาตรวจสอบคุณภาพข้าวของไทยเพื่อให้ประเทศไทยสามารถเข้าร่วมการประมูลข้าวได้4.1.2 **น้ำตาล** ฝ่ายอิรักแสดงความสนใจที่จะนำเข้าน้ำตาลจากไทย ซึ่งในการประชุม JTC ไทย – อิรัก ครั้งที่ 4 ที่ประชุมจะหารือในรายละเอียดเพื่อผลักดันให้อิรักนำเข้าสินค้าน้ำตาลจากไทย 4.2 **การลงทุน** ปัจจุบันยังไม่มีการลงทุนระหว่างไทยกับอิรัก เนื่องจากปัญหาเรื่องสถานการณ์ความไม่สงบ อย่างไรก็ตาม ที่ประชุมจะหารือเกี่ยวกับแนวทางความเป็นไปได้และการผลักดันให้เกิดการลงทุนในสาขาที่มีศักยภาพ อาทิ อุตสาหกรรมปิโตรเคมี และการลงทุนในเขตปลอดภาษีของอิรัก การก่อสร้าง การออกแบบและบำรุงรักษา 4.3 **ความร่วมมือทางเศรษฐกิจ** เพื่อหารือแนวทางในการส่งเสริมความร่วมมือทางเศรษฐกิจการค้าระหว่างกันในสาขาที่ฝ่ายอิรักสนใจจะร่วมมือกับไทย ซึ่งเป็นสาขาที่ฝ่ายอิรักขอความร่วมมือกับไทยในการประชุม JTC ครั้งที่ 3 อาทิ ความร่วมมือด้านการเกษตร การธนาคาร สาธารณสุข การก่อสร้างที่พักอาศัยและการเข้าร่วมการประมูล การลงทุน การไฟฟ้า การประปาและการบำบัดน้ำเสีย การวางแผนพัฒนาเศรษฐกิจ และการวางโครงสร้างพื้นฐาน วิทยาศาสตร์ วัฒนธรรม การศึกษา และข่าวสาร ซึ่งหน่วยงานที่เกี่ยวข้องของไทยยินดีให้ความร่วมมือและจะพิจารณาความเหมาะสมในแต่ละสาขาตามที่ฝ่ายอิรักเสนอ 4.4 **ประโยชน์ที่คาดว่าจะได้รับ** สร้างและขยายโอกาสในการเพิ่มมูลค่าการค้ากับประเทศในภูมิภาคตะวันออกกลาง โดยเฉพาะอย่างยิ่งสินค้าข้าว รวมถึงสินค้ารายการอื่น ๆ ที่มีโอกาสในการเข้าไปขยายตลาด ได้แก่ ผักและผลไม้กระป๋องและแปรรูป ผลิตภัณฑ์จากยางพลาสติกและผลิตภัณฑ์จากพลาสติก อัญมณีและเครื่องประดับ รองเท้า เครื่องซักผ้า กระดาษและผลิตภัณฑ์ ซึ่งไทยส่งออกไปยังอิรักเพิ่มขึ้นอย่างต่อเนื่อง ตลอดจนส่งเสริมความร่วมมือด้านเศรษฐกิจ การค้า และการลงทุนระหว่างกันเพื่อส่งเสริมความสัมพันธ์อันดีระหว่างไทยกับอิรัก 4.5 **ข้อกังวลด้านความมั่นคง** กต. เห็นด้วยที่จะให้มีการจัดประชุม JTC ไทย – อิรัก ครั้งที่ 4 แม้ว่าสถานการณ์โดยทั่วไปของอิรักในขณะนี้ยังไม่เป็นปกติและยังมีการสู้รบ โดยยังมีปัญหากลุ่มรัฐอิสลาม (Islamic State of Iraq and Syria – ISIS) ปัญหาชาวเคิร์ด (Kurd) อย่างไรก็ตาม เมื่อมองภาพรวมความสัมพันธ์ระหว่างประเทศอิรักเป็นประเทศขนาดใหญ่ในตะวันออกกลาง มีประชากรกว่า 35 ล้านคน ได้รับการสนับสนุนจากประเทศใหญ่ทั้งสหรัฐอเมริกา สหภาพยุโรป รวมทั้งองค์การสหประชาชาติที่สนับสนุนให้อิรักเป็นประเทศที่มีเอกราชและไทยได้ให้ความช่วยเหลือแก่อิรักในด้านมนุษยธรรมหลายครั้ง ดังนั้น หากไทยสนับสนุนอิรักจะทำให้ไทยอยู่ในสถานะที่ดีในเวทีระหว่างประเทศ 4.6 **องค์ประกอบผู้แทนไทย** จำนวน 14 คน ประกอบด้วย

|  |  |
| --- | --- |
| **พณ.** | **หน่วยงานภาครัฐอื่นๆ** |
| 1. รัฐมนตรีว่าการกระทรวงพาณิชย์ (หัวหน้าผู้แทนไทย)2. อธิบดีกรมเจรจาการค้าระหว่างประเทศ หรือผู้แทน3. อธิบดีกรมการค้าต่างประเทศ หรือผู้แทน4. อธิบดีกรมส่งเสริมการค้าระหว่างประเทศ หรือผู้แทน5. ผู้อำนวยการสำนักงานนโยบายและยุทธศาสตร์การค้าหรือผู้แทน6. ผู้อำนวยการสำนักงานส่งเสริมการค้าระหว่างประเทศ ณ นครดูไบ | 7. ปลัดกระทรวงการต่างประเทศ หรือผู้แทน8. ปลัดกระทรวงเกษตรและสหกรณ์ หรือผู้แทน9. ปลัดกระทรวงมหาดไทย หรือผู้แทน10. ปลัดกระทรวงอุตสาหกรรม หรือผู้แทน11. ปลัดกระทรวงการคลัง หรือผู้แทน12. ปลัดกระทรวงสาธารณสุข หรือผู้แทน13. เลขาธิการคณะกรรมการส่งเสริมการลงทุน หรือผู้แทน14. ผู้ว่าการธนาคารแห่งประเทศไทย หรือผู้แทน |

**มติ ครม. :** รับทราบ เห็นชอบ และอนุมัติตามที่ พณ. เสนอ | **หน่วยงานที่รับผิดชอบ** : พณ./กษ. (สกต.)**ประโยชน์ที่ได้รับ :** เพื่อสร้างและขยายโอกาสในการเพิ่มมูลค่าการค้ากับประเทศในภูมิภาคตะวันออกกลาง โดยเฉพาะอย่างยิ่งสินค้าข้าว รวมถึงสินค้ารายการอื่น ๆ ที่มีโอกาสในการเข้าไปขยายตลาด ได้แก่ ผักและผลไม้กระป๋องและแปรรูป ผลิตภัณฑ์จากยางพลาสติกและผลิตภัณฑ์จากพลาสติก อัญมณีและเครื่องประดับ รองเท้า เครื่องซักผ้า กระดาษและผลิตภัณฑ์ ซึ่งไทยส่งออกไปยังอิรักเพิ่มขึ้นอย่างต่อเนื่อง ตลอดจนส่งเสริมความร่วมมือด้านเศรษฐกิจ การค้า และการลงทุนระหว่างกันเพื่อส่งเสริมความสัมพันธ์อันดีระหว่างไทยกับอิรัก**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 12/2559 วันอังคารที่ 22 มีนาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **220359****เรื่อง** **:** ร่างกฎกระทรวงให้ใช้บังคับผังเมืองรวมชุมชนศรีสัชนาลัย จังหวัดสุโขทัย พ.ศ. ....**สารัตถะ :** มท. เสนอ ครม. พิจารณาอนุมัติหลักการร่างกฎกระทรวงให้ใช้บังคับผังเมืองรวมชุมชนศรีสัชนาลัย จังหวัดสุโขทัย พ.ศ. .... ที่คณะกรรมการผังเมืองได้ให้ความเห็นชอบแล้วโดยมีรายละเอียดสรุปได้ ดังนี้1. มท. เสนอว่า ยผ. ได้ดำเนินการวางและจัดทำผังเมืองรวมชุมชนศรีสัชนาลัย จังหวัดสุโขทัย ในท้องที่อำเภอศรีสัชนาลัย จังหวัดสุโขทัย ตามขั้นตอนที่ พ.ร.บ. การผังเมือง พ.ศ. 2518 กำหนดไว้เสร็จเรียบร้อยแล้ว โดยจัดให้มีการประชุมเพื่อรับฟังความคิดเห็นของประชาชนในท้องที่ดังกล่าว และปิดประกาศให้ผู้มีส่วนได้เสียได้ตรวจดูและยื่นคำร้องเป็นเวลา 90 วัน ปรากฏว่ามีคำร้อง 684 ฉบับ 684 ราย 6 เรื่อง โดยเป็นคำร้องด้านการใช้ประโยชน์ที่ดิน จำนวน 41 ฉบับ 41 ราย 5 เรื่อง คำร้องด้านอื่นๆ จำนวน 643 ฉบับ 643 ราย 1 เรื่อง ซึ่งคณะกรรมการผังเมืองได้มีมติให้ยกคำร้องทุกคำร้องตามมติคณะอนุกรรมการผังเมืองพิจารณาคำร้องฯ ยผ. และคณะที่ปรึกษาผังเมืองรวมชุมชนศรีสัชนาลัยฯ 2. ให้ใช้บังคับผังเมืองรวม ในท้องที่ตำบลท่าชัย ตำบลหนองอ้อ ตำบลสารจิตร และตำบลศรีสัชนาลัย อำเภอศรีสัชนาลัย จังหวัดสุโขทัยความเห็นของ กษ.กษ. พิจารณาแล้ว เห็นด้วยในหลักการของร่างกฎกระทรวงดังกล่าว เนื่องจากมีวัตถุประสงค์เพื่อใช้เป็นแนวทางในการพัฒนาและการดำรงรักษาเมือง และบริเวณที่เกี่ยวข้องหรือชนบทในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภค บริการสาธารณะและสภาพแวดล้อม เพื่อให้บรรลุวัตถุประสงค์ของการวางผังเมืองดังกล่าว**มติ ครม. :** อนุมัติหลักการร่างกฎกระทรวงดังกล่าว ตามที่ มท. เสนอ และให้ส่ง สคก. ตรวจพิจารณา โดยรับความเห็นของ พน. ไปประกอบการพิจารณาด้วย แล้วดำเนินการต่อไปได้ | **หน่วยงานที่รับผิดชอบ** : มท./กษ. (สกม.)**ประโยชน์ที่ได้รับ :** เพื่อใช้เป็นแนวทางในการพัฒนาและการดำรงรักษาเมือง และบริเวณที่เกี่ยวข้องหรือชนบทในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภค บริการสาธารณะและสภาพแวดล้อม**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 12/2559 วันอังคารที่ 22 มีนาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **220359****เรื่อง** **:** ร่างพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงท้องถิ่น สายเชื่อมระหว่างถนนวิภาวดีรังสิตกับถนนพหลโยธิน พ.ศ. ....**สารัตถะ :** มท. เสนอ ครม. พิจารณาอนุมัติหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงท้องถิ่น สายเชื่อมระหว่างถนนวิภาวดีรังสิตกับถนนพหลโยธิน พ.ศ. .... โดยมีสาระสำคัญเป็นการกำหนดเขตที่ดินในบริเวณที่ที่จะเวนคืน เพื่อสร้างทางหลวงท้องถิ่น สายเชื่อมระหว่างถนนวิภาวดีรังสิตกับถนนพหลโยธิน ในท้องที่แขวงสนามบิน เขตดอนเมือง และแขวงอนุสาวรีย์ เขตบางเขน กรุงเทพมหานคร (กทม.)โดยมีรายละเอียดสรุปได้ ดังนี้1. มท. เสนอว่า ได้มีพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงเทศบาลสายเชื่อมระหว่างถนนวิภาวดีรังสิตกับถนนพหลโยธิน พ.ศ. 2548 ประกาศในราชกิจจานุเบกษา ลงวันที่ 30 ธ.ค. 2548 มีผลบังคับใช้ 4 ปี นับแต่วันที่ 31 ธ.ค. 2548 ถึงวันที่ 30 ธ.ค. 25522. ภายหลังจากที่พระราชกฤษฎีกาดังกล่าวตามข้อ 1. สิ้นผลการใช้บังคับ กทม. ได้ดำเนินการจัดกรรมสิทธิ์โดยใช้วิธีปรองดองตามมติ ครม. พ.ศ. 2500 (มติครม. เมื่อวันที่ 10 ต.ค. 2500) ไปพลางก่อน ซึ่งมีที่ดินที่อยู่ในแนวเขตทางประมาณ 37 แปลง สามารถเจรจาทำความตกลงได้แล้ว 20 แปลง คงเหลือประมาณ 17 แปลง ส่วนโรงเรือนหรือสิ่งปลูกสร้างและพืชผลต้นไม้อยู่ระหว่างทำการสำรวจ3. กทม. มีความจำเป็นที่จะต้องได้มาซึ่งอสังหาริมทรัพย์เพื่อดำเนินโครงการก่อสร้างทางหลวงท้องถิ่นสายเชื่อมระหว่างถนนวิภาวดีรังสิตกับถนนพหลโยธิน เพื่อแก้ไขปัญหาการจราจรบนถนนวิภาวดีรังสิตและถนนพหลโยธินต่อเนื่องไปจนถึงถนนแจ้งวัฒนะ ถนนรามอินทรา ถนนรัตนโกสินทร์สมโภช ตลอดจนถนนนิมิตใหม่และเชื่อมโยงโครงข่ายถนนโดยรอบ ซึ่งจะอำนวยความสะดวกรวดเร็วแก่การจราจรและการขนส่ง โดยโครงการมีจุดเริ่มต้นจากถนนวิภาวดีรังสิตบริเวณทางเข้าโรงแรมบางกอกแอร์พอร์ตโฮเต็ล ซึ่งอยู่ทางด้านทิศใต้ของสนามบินดอนเมืองยาวตลอดไปถึงคลองถนนและแนวเส้นทางเลียบคลองถนนไปออกสู่ถนนพหลโยธินบริเวณจุดเชื่อมต่อโครงการก่อสร้างถนนพหลโยธิน – รัตนโกสินทร์สมโภช (บริเวณปากซอยพหลโยธิน 50) เขตทางมีความกว้าง 40 เมตร ยาวประมาณ 2,200 เมตร4. เนื่องจากการสำรวจอสังหาริมทรัพย์ที่จะต้องเวนคืนยังไม่แล้วเสร็จและการจัดกรรมสิทธิ์โดยใช้วิธีปรองดองเพื่อให้ได้พื้นที่ทั้งหมดมาใช้ในการก่อสร้างถนนตามโครงการมีแนวโน้มว่าไม่อาจดำเนินการได้สำเร็จตามวัตถุประสงค์ จึงจำเป็นต้องตราพระราชกฤษฎีกากำหนดเขตที่ดินในบริเวณที่ที่จะเวนคืนฉบับใหม่ขึ้นใช้บังคับ ซึ่ง กทม. ได้จัดให้มีการรับฟังความคิดเห็นของประชาชนในพื้นที่ด้วยแล้วความเห็นของ กษ.กษ. พิจารณาแล้ว เห็นชอบในหลักการร่างกฎกระทรวงดังกล่าว เนื่องจากมีวัตถุประสงค์เพื่อให้เจ้าหน้าที่ที่เกี่ยวข้องหรือผู้ได้รับมอบหมายจากเจ้าหน้าที่ สามารถเข้าไปทำการสำรวจเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนได้ เพื่อดำเนินการสร้างทางหลวงท้องถิ่นสายเชื่อมระหว่างถนนวิภาวดีรังสิตกับถนนพหลโยธิน เพื่อประโยชน์ในการอำนวยความสะดวกรวดเร็วแก่การจราจรอันเป็นกิจการสาธารณูปโภค ซึ่งไม่มีผลกระทบต่อภารกิจของ กษ.**มติ ครม. :** อนุมัติหลักการร่างพระราชกฤษฎีกาดังกล่าว ตามที่ มท. เสนอ และให้ส่ง สคก. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : มท./กษ. (สกม.)**ประโยชน์ที่ได้รับ :** เพื่อประโยชน์ในการอำนวยความสะดวกรวดเร็วแก่การจราจรอันเป็นกิจการสาธารณูปโภค**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 12/2559 วันอังคารที่ 22 มีนาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **220359****เรื่อง** **:** ร่างกฎกระทรวงเพิกถอนป่าสงวนแห่งชาติ ป่าแม่จาง (ตอนขุน) บางส่วน ในท้องที่ตำบลนาสัก อำเภอแม่เมาะ จังหวัดลำปาง พ.ศ. .... และร่างกฎกระทรวงเพิกถอนป่าสงวนแห่งชาติ ป่าแม่จาง บางส่วน ในท้องที่ตำบลแม่เมาะ อำเภอแม่เมาะ จังหวัดลำปาง พ.ศ. .... จำนวน 2 ฉบับ**สารัตถะ :** ทส. เสนอ ครม. พิจารณาให้ความเห็นชอบ ดังนี้ 1. ร่างกฎกระทรวงเพิกถอนป่าสงวนแห่งชาติป่าแม่จาง (ตอนขุน) บางส่วน ในท้องที่ตำบลนาสัก อำเภอแม่เมาะ จังหวัดลำปาง พ.ศ. .... และ 2. ร่างกฎกระทรวงเพิกถอนป่าสงวนแห่งชาติป่าแม่จาง บางส่วน ในท้องที่ตำบลแม่เมาะ อำเภอแม่เมาะ จังหวัดลำปาง พ.ศ. ....จำนวน 2 ฉบับ ที่ สคก. ตรวจพิจารณาแล้ว เพื่อนำไปดำเนินการออกเอกสารสิทธิ์ให้แก่ผู้ซึ่งได้รับผลกระทบจากโครงการขยายเหมืองแม่เมาะและโครงการก่อสร้างอ่างเก็บน้ำแม่จางของการไฟฟ้าฝ่ายผลิตแห่งประเทศไทยโดยมีรายละเอียดสรุปได้ ดังนี้1. กษ. ได้เสนอว่า 1.1 ร่างกฎกระทรวงให้เพิกถอนป่าแม่จาง (ตอนขุน) ในท้องที่ตำบลจางเหนือ และตำบลนาสัก อำเภอแม่เมาะ จังหวัดลำปาง ออกจากการเป็นป่าสงวนแห่งชาติ บางส่วน พ.ศ. .... 1.2 ร่างกฎกระทรวงให้เพิกถอนป่าแม่เมาะ ในท้องที่ตำบลบ้านดง ตำบลแม่เมาะ และตำบลสบป้าด อำเภอแม่เมาะ จังหวัดลำปาง ออกจากการเป็นป่าสงวนแห่งชาติ บางส่วน พ.ศ. .... 1.3 ร่างกฎกระทรวงให้เพิกถอนป่าแม่จาง ในท้องที่ตำบลพระบาท อำเภอเมืองลำปาง ตำบลแม่เมาะ อำเภอแม่เมาะ และตำบลแม่ทะ ตำบลหัวเสือ ตำบลดอนไฟ ตำบลนาครัว ตำบลวังเงิน อำเภอแม่ทะ จังหวัดลำปาง ออกจากการเป็นป่าสงวนแห่งชาติ บางส่วน พ.ศ. ....จำนวน 3 ฉบับ มาเพื่อดำเนินการ2. ครม. ได้มีมติเมื่อวันที่ 17 ก.ย. 2545 อนุมัติหลักการร่างกฎกระทรวง จำนวน 3 ฉบับดังกล่าวตามที่ กษ. เสนอ และให้ส่ง สคก. ตรวจพิจารณา แล้วดำเนินการต่อไปได้3. สคก. ได้ตรวจพิจารณาร่างกฎกระทรวงตามข้อ 1.2 เสร็จแล้ว มีการแก้ไขชื่อร่างกฎกระทรวงเป็น “ร่างกฎกระทรวงกำหนดให้ป่าแม่เมาะ ในท้องที่ตำบลบ้านหวด อำเภองาว ตำบลบ้านดง ตำบลแม่เมาะ อำเภอแม่เมาะ และตำบลบ้านแลง อำเภอเมืองลำปาง จังหวัดลำปาง เป็นป่าสงวนแห่งชาติ พ.ศ. ....” โดยที่ได้มีพระราชกฤษฎีกาโอนกรมป่าไม้ กษ. ไปเป็นกรมป่าไม้ ทส. สำนักเลขาธิการคณะรัฐมนตรี (สลค.) จึงส่งร่างกฎกระทรวงในเรื่องนี้ให้ ทส. พิจารณาดำเนินการต่อไป ซึ่งร่างกฎกระทรวงดังกล่าวมีการประกาศใช้บังคับเป็นกฎหมายแล้ว ประกาศในราชกิจจานุเบกษาเมื่อวันที่ 12 พ.ย. 25504. สคก. ได้ตรวจพิจารณาร่างกฎกระทรวงข้อ 1.1 และข้อ 1.3 แล้วเห็นว่าพื้นที่ที่เคยประกาศเป็นพื้นที่ป่าสงวนในปัจจุบันกับร่างกฎกระทรวงที่เสนอมาไม่ตรงกันเนื่องจากมีการเปลี่ยนแปลงเขตการปกครองหลายท้องที่ทำให้ชื่อตำบลและชื่ออำเภอแตกต่างไปจากเดิมซึ่งอาจทำให้เกิดความสับสนในการบังคับใช้กฎหมาย รวมทั้งมีการแก้ไขเปลี่ยนแปลงกฎหมายแม่บทที่ให้อำนาจออกกฎกระทรวง ประกอบกับได้มีการตราพระราชกฤษฎีกากำหนดเขตปฏิรูปที่ดินเพื่อเกษตรกรรมทับซ้อนในเขตป่าสงวนแห่งชาติบางส่วน จึงสมควรเปลี่ยนหลักการของร่างกฎกระทรวงจากการเพิกถอนป่าสงวนแห่งชาติบางส่วนเป็นการกำหนดเขตป่าสงวนแห่งชาติขึ้นใหม่ **ซึ่งต่อมากรมป่าไม้ได้ดำเนินการตรวจสอบความถูกต้องของพื้นที่ป่าสงวนแห่งชาติใหม่แล้ว** สลค. จึงส่งให้ สคก. ดำเนินการตรวจพิจารณาร่างกฎกระทรวงทั้ง 2 ฉบับดังกล่าวต่อไป5. สคก. ได้ตรวจพิจารณาร่างกฎกระทรวงตามข้อ 1.1 และข้อ 1.3 ที่กรมป่าไม้ดำเนินการตรวจสอบความถูกต้องของพื้นที่ป่าสงวนแห่งชาติแล้วตามข้อ 4. เสร็จแล้ว มีการแก้ไขเล็กน้อย (ตามแบบการร่างกฎหมาย) และแก้ไขดังนี้ 5.1 ร่างกฎกระทรวงตามข้อ 1.1 มีการแก้ไขชื่อร่างกฎกระทรวงเป็น “ร่างกฎกระทรวงเพิกถอนป่าสงวนแห่งชาติป่าแม่จาง (ตอนขุน) บางส่วน ในท้องที่ตำบลนาสัก อำเภอแม่เมาะ จังหวัดลำปาง พ.ศ. ....” 5.2 ร่างกฎกระทรวงตามข้อ 1.3 มีการแก้ไขชื่อร่างกฎกระทรวงเป็น “ร่างกฎกระทรวงเพิกถอนป่าสงวนแห่งชาติป่าแม่จาง บางส่วน ในท้องที่ตำบลแม่เมาะ อำเภอแม่เมาะ จังหวัดลำปาง พ.ศ. ....”6. สลค. ได้ขอให้ ทส. พิจารณาร่างกฎกระทรวงจำนวน 2 ฉบับตามข้อ 4. ที่ สคก. ตรวจพิจารณาแล้วอีกครั้งหนึ่ง และ ทส. ได้ยืนยันให้ดำเนินการร่างกฎกระทรวงดังกล่าวต่อไป7. โดยที่มีพระบรมราชโองการแต่งตั้ง ครม. ชุดใหม่ สลค. จึงได้คืนเรื่องดังกล่าว เพื่อให้ ทส. พิจารณาอีกครั้งหนึ่ง8. ทส. ได้ยืนยันให้ดำเนินการร่างกฎกระทรวงจำนวน 2 ฉบับตามข้อ 6. ที่ สคก. ตรวจพิจารณาแล้วต่อไป จึงได้เสนอร่างกฎกระทรวงดังกล่าว มาเพื่อดำเนินการความเห็นของ กษ.กษ. พิจารณาแล้วขอเรียนว่า ผลสืบเนื่องจากการดำเนินโครงการขยายเหมืองแม่เมาะและโครงการก่อสร้างอ่างเก็บน้ำแม่จาง เพื่อการพัฒนาเศรษฐกิจและสังคมของประเทศในพื้นที่อำเภอแม่เมาะ จังหวัดลำปาง ทำให้ต้องอพยพราษฎรในพื้นที่เป็นจำนวนมาก เป็นเหตุให้ราษฎรต้องได้รับความเดือดร้อนในเรื่องที่อยู่อาศัยและที่ดินทำกิน แม้การไฟฟ้าฝ่ายผลิตแห่งประเทศไทย จะจัดสรรพื้นที่ป่าสงวนแห่งชาติป่าแม่จาง ป่าแม่เมาะ (บ้านท่าปะตุ่นนาแขม) และป่าแม่จาง (ตอนขุน) (บ้านใหม่รัตนโกสินทร์) ซึ่งเป็นป่าสงวนแห่งชาติที่การไฟฟ้าฝ่ายผลิตแห่งประเทศไทย ได้รับอนุญาตให้ใช้ที่ดินจากกรมป่าไม้ให้ราษฎรดังกล่าว ประมาณ 1,000 คน แล้วก็ตาม แต่ราษฎรยังมีการชุมนุมเรียกร้องให้ทางราชการออกเอกสารสิทธิในพื้นที่ดังกล่าว โดยที่อยู่อาศัยได้ขอให้กรมที่ดินออกเอกสารสิทธิตามประมวลกฎหมายที่ดิน ส่วนที่ดินทำกินได้ขอให้ออกหนังสืออนุญาตให้เข้าทำประโยชน์ในเขตปฏิรูปที่ดิน (ส.ป.ก. 4 - 01) ซึ่งอยู่ในความรับผิดชอบของสำนักงานการปฏิรูปที่ดิน (ส.ป.ก.) และมติ ครม. เมื่อวันที่ 15 ส.ค. 2543 ได้เห็นชอบแนวทางและขั้นตอนการแก้ไขปัญหาดังกล่าวแล้วตามที่ระบุไว้ในเรื่องเดิมของหนังสือกระทรวงทรัพยากรธรรมชาติและสิ่งแวดล้อม ด่วนที่สุด ที่ ทส 1603.2/334 ลงวันที่ 12 ก.พ. 2559 แต่ในหน้า 5 ของหนังสือฉบับเดียวกัน ได้มีการระบุไว้ในข้อ 3 ความเร่งด่วนของเรื่องที่จะนำเสนอ ครม. ในครั้งนี้ว่า การเพิกถอนป่าสงวนแห่งชาติดังกล่าว เพื่อให้กรมที่ดินนำไปออกเอกสารสิทธิตามประมวลกฎหมายที่ดินให้กับราษฎรผู้ได้รับความเดือดร้อน โดยไม่ได้กล่าวถึงการให้ ส.ป.ก. นำที่ดินดังกล่าวมาออก ส.ป.ก. 4 – 01 ในส่วนของที่ดินทำกินด้วย จึงเห็นควรให้พิจารณาความชัดเจนในประเด็นดังกล่าวด้วยว่า ส.ป.ก. ยังต้องรับผิดชอบในเรื่องการจัดที่ดินทำกินให้กับราษฎรดังกล่าวอยู่หรือไม่ ถ้า ส.ป.ก. ยังต้องรับผิดชอบเรื่องการจัดที่ดินทำกินให้ราษฎรผู้เดือนร้อน จำนวน 1,000 ราย อยู่ ก็ขอให้ระบุให้ชัดเจนว่าการเพิกถอนป่าสงวนแห่งชาติ เพื่อให้ ส.ป.ก. นำมาจัดที่ดินทำกินให้กับราษฎรผู้เดือดร้อนโครงการดังกล่าวตามกฎหมายปฏิรูปที่ดินต่อไปด้วย เนื่องจาก ส.ป.ก. เกรงว่าราษฎรจะมาเรียกร้องขอที่ดินทำกินจาก ส.ป.ก. ภายหลัง โดยที่ไม่ได้รับมอบที่ดินมาเพิ่ม ซึ่งจะเป็นปัญหาว่า ส.ป.ก. ไม่มีที่ดินแปลงว่างสำหรับรองรับการแก้ไขปัญหาดังกล่าวแต่อย่างใด**มติ ครม. :** เห็นชอบร่างกฎกระทรวงดังกล่าว จำนวน 2 ฉบับ ที่ สคก. ตรวจพิจารณาแล้ว (ตามหนังสือสำนักงานคณะกรรมการกฤษฎีกา ด่วนที่สุด ที่ นร 0907/138 ลงวันที่ 3 มีนาคม 2559) แล้วดำเนินการต่อไปได้ | **หน่วยงานที่รับผิดชอบ** : ทส./กษ. (สกม.)**ประโยชน์ที่ได้รับ :** เพื่อนำพื้นที่บางส่วนของป่าแม่จางไปออกเอกสารสิทธิให้แก่ผู้ซึ่งได้รับผลกระทบจากโครงการขยายเหมืองแม่เมาะและโครงการก่อสร้างอ่างเก็บน้ำแม่จางของการไฟฟ้าฝ่ายผลิตแห่งประเทศไทย**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 12/2559 วันอังคารที่ 22 มีนาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **220359****เรื่อง** **:** ผลการเยือนอินโดนีเซียอย่างเป็นทางการของรัฐมนตรีว่าการกระทรวงการต่างประเทศ**สารัตถะ :** กต. เสนอ ครม.พิจารณามอบหมายส่วนราชการที่เกี่ยวข้อง ได้แก่ กห. กก. กษ. คค. พณ. รง. ศธ. สมช. สศช. สขช. ดำเนินการตามผลการเยือนอินโดนีเซียอย่างเป็นทางการของ รมว.กต. เพื่อผลักดันให้นำไปสู่การปฏิบัติที่เกิดผลและเป็นรูปธรรมต่อไปโดยมีรายละเอียดสรุปได้ ดังนี้1. กต. รายงานว่า นางเร็ตโน เลสตารี เปรียนซารี มาร์ซูดี รมว. กต.ประเทศอินโดนีเซียได้เชิญ รมว. กต. เยือนอินโดนีเซียอย่างเป็นทางการ ระหว่างวันที่ 10 – 11 ก.พ. 2559 โดยผลการเยือนดังกล่าวมีประเด็นสำคัญเชิงนโยบายด้านความสัมพันธ์ระหว่างประเทศสรุปสาระสำคัญ ได้ดังนี้1.1 **ความสัมพันธ์ทวิภาคี**(1) ทั้งสองฝ่ายเห็นพ้องกันว่าการแลกเปลี่ยนการเยือนระดับสูงจะช่วยกระชับความสัมพันธ์ระหว่างสองประเทศให้แน่นแฟ้นยิ่งขึ้นซึ่ง รมว. กต. ขอความร่วมมือรัฐบาลอินโดนีเซียถวายการรับเสด็จฯ พระราชดำเนินเยือนอินโดนีเซียของสมเด็จพระเทพรัตนราชสุดาฯ สยามบรมราชกุมารี เพื่อทอดพระเนตรการเกิดสุริยุปราคาเต็มดวง ระหว่างวันที่ 7 – 11 มี.ค. 2559 อย่างสมพระเกียรติและได้เชิญ รมว. กต. อินโดนีเซียเยือนไทยอย่างเป็นทางการเพื่อเข้าร่วมการประชุมระดับรัฐมนตรีอาเซียน สหภาพยุโรป (ASEAN EU Ministerial Meeting – AEMM) ในช่วงเดือน ต.ค. – พ.ย. 2559 นอกจากนี้ รมว. กต. ได้เสนอให้ทั้งสองฝ่ายส่งเสริมความสัมพันธ์และขยายความร่วมมือระหว่างเยาวชนในรูปแบบโรงเรียนคู่มิตร (sister schools) ของทั้งสองประเทศ(2) รมว. กต.ได้แจ้งความพร้อมของฝ่ายไทยในการเข้าร่วมการประชุมคณะกรรมาธิการร่วม (Joint Commission – JC) ไทย – อินโดนีเซีย ครั้งที่ 9 ซึ่งฝ่ายอินโดนีเซียเสนอเป็นเจ้าภาพในช่วงครึ่งปีหลังของปี 2559(3) ทั้งสองฝ่ายเห็นพ้องว่าในฐานะที่อินโดนีเซียและไทยมีขนาดเศรษฐกิจที่ใหญ่ที่สุดเป็นอันดับหนึ่งและสองในอาเซียน ทั้งสองประเทศควรร่วมมือกันส่งเสริมมูลค่าทางการค้าและการลงทุน รวมถึงการท่องเที่ยวระหว่างกันโดยตั้งเป้าหมายให้มูลค่าการค้าระหว่างทั้งสองประเทศเพิ่มขึ้น ฝ่ายไทยได้แจ้งความพร้อมของฝ่ายไทยที่จะร่วมมือกับฝ่ายอินโดนีเซียเพื่อส่งเสริมความมั่นคงทางอาหาร โดยส่งออกข้าวไปยังอินโดนีเซียฝ่ายอินโดนีเซียได้เสนอให้ไทยจ้างแรงงานมีทักษะจากอินโดนีเซียเพื่อทำงานในจังหวัดชายแดนภาคใต้อาทิ การสอนบาฮาซาและอังกฤษ รวมทั้งทำงานในด้านอุตสาหกรรมอาหารและสิ่งทอ(4) ทั้งสองฝ่ายเห็นพ้องในการส่งเสริมความร่วมมือในการต่อต้านอาชญากรรมข้ามชาติ การก่อการร้ายระหว่างประเทศ แนวคิดสุดโต่งการลักลอบยาเสพติด การค้ามนุษย์ รวมทั้งการลักลอบค้าสัตว์ป่าสงวน ซึ่งฝ่ายอินโดนีเซียขอบคุณฝ่ายไทยที่ให้ความร่วมมือในการส่งกลับลิงอุรังอุตัง 14 ตัวคืนสู่อินโดนีเซียเมื่อเดือน พ.ย. 2558 นอกจากนี้ฝ่ายอินโดนีเซียแจ้งความพร้อมที่จะร่วมมือกับฝ่ายไทยโดยการขายเครื่องบินประเภท C 212400(5) ฝ่ายอินโดนีเซียได้เสนอให้มีการหารือระดับเจ้าหน้าที่เทคนิคเรื่องเขตแดนทางทะเลในช่วงปลายเดือน ก.พ. 25591.2**. ความร่วมมือด้านการประมง**(1) ฝ่ายไทยได้ยืนยันความมุ่งมั่นของรัฐบาลไทยที่จะร่วมมือกับรัฐบาลอินโดนีเซียในการแก้ไขปัญหาการทำประมงในทุกมิติและอย่างยั่งยืนและความมุ่งมั่นของรัฐบาลไทยในการปฏิรูปภาคประมงไทยเพื่อขจัดการทำประมงผิดกฎหมายการค้ามนุษย์และการใช้แรงงานผิดกฎหมายในอุตสาหกรรมประมง เพื่อให้เกิดการทำประมงที่ได้มาตรฐานสากลมีความรับผิดชอบต่อสิ่งแวดล้อมและสังคม และได้เสนอให้ทั้งสองฝ่ายกำหนดกรอบเวลาดำเนินการในระยะสั้นและระยะยาว โดยในระยะสั้นประกอบด้วย การเยือนไทยของเจ้าหน้าที่ระดับสูงของกระทรวงกิจการทางทะเลและการประมงอินโดนีเซียในเดือน มี.ค. 2559 การเยือนไทยอย่างเป็นทางการของรัฐมนตรีว่าการกระทรวงกิจการทะเลและประมงเพื่อเข้าร่วมประชุมคณะทำงานร่วมว่าด้วยความร่วมมือด้านการประมงไทย – อินโดนีเซียและการลงนามบันทึกความเข้าใจว่าด้วยความร่วมมือด้านประมงระหว่างไทยกับอินโดนีเซียในเดือน เม.ย. 2559 นางซูซี ปูยีอาสตูตี รมว. กระทรวงกิจการทางทะเลและประมงอินโดนีเซียได้ตอบรับการเยือนไทย(2) ฝ่ายไทยยินดีกับความร่วมมือระหว่างไทยกับอินโดนีเซียในการสอบสวนกรณีที่อาจเข้าข่ายการค้ามนุษย์ในภาคประมง และขอบคุณทางการอินโดนีเซียที่ช่วยอำนวยความสะดวกในการส่งกลับลูกเรือประมงไทยกลับประเทศ (ระหว่างวันที่ 1 ต.ค. 2557 – 4 ก.พ. 2559 สถานเอกอัครราชทูต ณ กรุงจาการ์ตาได้ส่งกลับลูกเรือประมงไทยแล้วจำนวน 1,800 คน) รวมถึงได้ขอให้ฝ่ายอินโดนีเซียเร่งพิจารณาคดีลูกเรือและผู้ประกอบการไทยที่เหลืออย่างเป็นธรรม1.3 **ความร่วมมือในกรอบอาเซียน**ทั้งสองฝ่ายเห็นพ้องในการสนับสนุนความเป็นศูนย์กลางของอาเซียนในภูมิภาค และการสนับสนุนการเข้าเป็นภาคีในสนธิสัญญามิตรภาพและความร่วมมือในเอเชียตะวันออกเฉียงใต้ของประเทศที่แสดงความประสงค์เข้าเป็นภาคี นอกจากนี้ในการหารือกับเลขาธิการอาเซียนได้แลกเปลี่ยนความเห็นในเรื่องการเสริมสร้างบทบาทของเลขาธิการอาเซียนและสำนักเลขาธิการอาเซียนด้านการบริหารจัดการภัยพิบัติซึ่งเลขาธิการอาเซียนชื่นชมการดำเนินการของประเทศไทย1.4 **การขอเสียง/แลกเสียงระหว่างไทยกับอินโดนีเซีย**ฝ่ายอินโดนีเซียยืนยันพันธกรณีในการสนับสนุนไทยในการดำรงตำแหน่งสมาชิกคณะมนตรีความมั่นคงแห่งสหประชาชาติวาระ ค.ศ. 2017-2018 โดยไทยจะสนับสนุนอินโดนีเซียในการดำรงตำแหน่งดังกล่าวในวาระ ค.ศ. 2019-20202. กต. พิจารณาแล้วเห็นว่า เพื่อเป็นการกระชับความสัมพันธ์ทวิภาคีระหว่างไทยกับอินโดนีเซีย และผลักดันความร่วมมือด้านต่าง ๆ ไปสู่การปฏิบัติที่เกิดผลและเป็นรูปธรรม จึงเห็นควรให้ ครม. มอบหมายส่วนราชการที่เกี่ยวข้อง ได้แก่ กห. กก. กษ. คค. พณ. รง. ศธ. สมช. สศช. สขช. รับไปดำเนินการตามผลการเยือนอินโดนีเซียอย่างเป็นทางการของ รมว. กต. ดังนี้**ประเด็น**2.1 ภาพรวมความสัมพันธ์ **หน่วยงานที่เกี่ยวข้อง** ศธ./กต.2.2 การเสด็จ ฯ เยือนอินโดนีเซียของสมเด็จพระเทพรัตนราชสุดา สยามบรมราชกุมารีเพื่อทอดพระเนตรสุริยุปราคา **หน่วยงานที่เกี่ยวข้อง** กต.2.3 ความร่วมมือด้านประมง **หน่วยงานที่เกี่ยวข้อง** กษ./กต.2.4 การค้าและการลงทุน **หน่วยงานที่เกี่ยวข้อง** กก./กษ./พณ./รง./สศช.2.5 ความร่วมมือด้านความมั่นคง/การก่อการร้ายระหว่างประเทศ **หน่วยงานที่เกี่ยวข้อง** กห./คค./พณ./สมช./สขช.ความเห็นของ กษ.กษ. พิจารณาแล้วเห็นว่าผลการเยือนอินโดนีเซียอย่างเป็นทางการของ รมว. กต. มีประเด็นที่เกี่ยวข้องกับ กษ. ได้แก่ 1) ความพร้อมของฝ่ายไทยที่จะร่วมมือกับฝ่ายอินโดนีเซียเพื่อส่งเสริมมั่นคงอาหารโดยส่งออกข้าวไปยังอินโดนีเซียและ 2) ความร่วมมือด้านการประมง ซึ่งรัฐบาลไทยจะร่วมมือกับรัฐบาลอินโดนีเซียในการแก้ไขปัญหาการทำประมงในทุกมิติอย่างยั่งยืน และความมุ่งมั่นของรัฐบาลไทยในการปฏิรูปภาคประมงไทยเพื่อขจัดการทำประมงผิดกฎหมาย การค้ามนุษย์ และการใช้แรงงานผิดกฎหมายในอุตสาหกรรมประมง เพื่อให้เกิดการทำประมงที่ได้มาตรฐานสากลมีความรับผิดชอบต่อสิ่งแวดล้อมและสังคม โดย กษ. ยินดีให้ความร่วมมือในการดำเนินการในส่วนที่เกี่ยวข้อง เพื่อนำไปสู่การปฏิบัติที่เป็นรูปธรรมต่อไป และได้มีหนังสือเชิญรัฐมนตรีว่าการกระทรวงกิจการทางทะเลและประมงอินโดนีเซียเยือนไทยแล้ว**มติ. ครม.** :รับทราบผลการเยือนอินโดนีเซียอย่างเป็นทางการของ รมว.กต. และมอบหมายส่วนราชการที่เกี่ยวข้องดำเนินการตามผลการเยือนดังกล่าว ตามที่ กต. เสนอ และให้ กต. รับความเห็นของ สศช. ไปพิจารณาดำเนินการต่อไปด้วย | **หน่วยงานที่รับผิดชอบ** : กต./กษ. (สกต.)**ประโยชน์ที่ได้รับ :** เพื่อเป็นการกระชับความสัมพันธ์ทวิภาคีระหว่างไทยกับอินโดนีเซีย และผลักดันความร่วมมือด้านต่าง ๆ ไปสู่การปฏิบัติที่เกิดผลและเป็นรูปธรรม**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 12/2559 วันอังคารที่ 22 มีนาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **220359****เรื่อง** **:** แผนพัฒนาระบบสถาบันการเงิน ระยะที่ 3 (ปี 2559 – 2563)**สารัตถะ :** กค. เสนอ ครม. พิจารณา ดังนี้ 1. เห็นชอบในหลักการของแผนพัฒนาระบบสถาบันการเงิน ระยะที่ 3 (ปี 2559 – 2563) 2. เพื่อให้การดำเนินการของหน่วยงานที่เกี่ยวข้องในแผนพัฒนาฯ ระยะที่ 3 เป็นไปอย่างมีประสิทธิภาพและประสิทธิผล ตามวัตถุประสงค์และกรอบเวลาที่กำหนด เห็นควรให้มีการติดตามและประเมินผลการดำเนินงานอย่างต่อเนื่องและใกล้ชิด โดยมอบหมายให้ธนาคารแห่งประเทศไทย (ธปท.) และหน่วยงานที่เกี่ยวข้องกำหนดดัชนีชี้วัดผลการดำเนินการ KPI. ในแต่ละด้านเพื่อใช้เป็นเป้าหมายและประเมินความสำเร็จของมาตรการ และติดตามความคืบหน้าของการดำเนินการตามแผนพัฒนาฯ ระยะที่ 3 โดยให้ ธปท. ติดตามและรายงานความคืบหน้าการดำเนินการตามแผนพัฒนาฯ ระยะที่ 3 ต่อ รมว. กค. เพื่อทราบทุกครึ่งปีโดยมีรายละเอียดสรุปได้ ดังนี้1. ครม. มีมติเมื่อวันที่ 6 ม.ค. 2547 รับทราบแผนพัฒนาฯ ระยะที่ 1 (2547-2551) โดยมีวัตถุประสงค์เพื่อปรับปรุง โครงสร้างและจัดรูปแบบระบบสถาบันการเงินไทย เพื่อให้ทำหน้าที่เป็นตัวกลางทางการเงินและรองรับการเติบโตของเศรษฐกิจได้อย่างมีประสิทธิภาพ2. ครม. มีมติเมื่อวันที่ 10 พ.ย. 2552 เห็นชอบแผนพัฒนาฯ ระยะที่ 2 (2552-2556) โดยมีวัตถุประสงค์เพื่อมุ่งเสริมความแข็งแกร่งให้กับสถาบันการเงินโดยเน้นการเพิ่มประสิทธิภาพด้านการลดต้นทุนจากกฎเกณฑ์ทางการและสินทรัพย์ด้อยคุณภาพที่ค้างอยู่ ส่งเสริมการแข่งขันในระบบและการเข้าถึงบริการทางการเงินของประชาชน รวมทั้งส่งเสริมโครงสร้างพื้นฐานทางการเงินโดยเฉพาะด้านการบริหารความเสี่ยง3. กค. รายงานว่า ปัจจุบันแม้ว่าธนาคารพาณิชย์จะยังคงมีบทบาทหลักในระบบการเงินแต่ก็มีผู้ให้บริการประเภทอื่นที่มีบทบาทเพิ่มมากขึ้น เช่น สถาบันการเงินเฉพาะกิจ (SFIs) ผู้ให้บริการที่มิใช่สถาบันการเงิน (Non-banks) โดยเฉพาะบริษัทบัตรเงินอิเล็กทรอนิกส์ (e-Money) สหกรณ์ องค์กรการเงินชุมชน เป็นต้น รวมทั้งตลาดทุนที่มีการขยายตัวมากขึ้น ประกอบกับปัจจัยแวดล้อมจากทั้งภายในและภายนอก เช่น การเข้าสู่เศรษฐกิจยุคดิจิทัล การรวมกลุ่มเศรษฐกิจในภูมิภาคการเข้าสู่สังคมผู้สูงอายุ และการเปลี่ยนแปลงเกณฑ์การกำกับสากล เป็นต้น ปัจจัยดังกล่าวข้างต้นล้วนนำมาซึ่งโอกาสและความท้าทายของระบบสถาบันการเงินไทยจึงจำเป็นต้องมีการพัฒนาระบบ เพื่อเตรียมความพร้อมรองรับแนวโน้มของบริบทภายนอกเปลี่ยนแปลงไป ดังนั้น ธปท. จึงได้จัดทำแผนพัฒนาฯ ระยะที่ 3 เพื่อเป็นการวางกรอบพัฒนาระบบสถาบันการเงินช่วงปี 2559-2563 ซึ่งมีวิสัยทัศน์ คือ ระบบสถาบันการเงินไทยแข่งขันได้ สามารถตอบสนองความต้องการที่หลากหลายขึ้นด้วยราคาที่เป็นธรรมและไม่บิดเบือน และสนับสนุนการเชื่อมโยงการค้าการลงทุนในภูมิภาค ภายใต้การกำกับดูแลเพื่อเสถียรภาพทางเศรษฐกิจและการเงิน หรือตามแนวคิด **“แข่งได้ เข้าถึง เชื่อมโยง ยั่งยืน”**4. สาระสำคัญของแผนพัฒนาฯ ระยะที่ 3 สรุปได้ดังนี้**กรอบนโยบายหลักที่ 1**การส่งเสริมการใช้บริการทางการเงินและการชำระเงินทางอิเล็กทรอนิกส์และการเพิ่มประสิทธิภาพของระบบ (Digitization & Efficiency)**มาตรการ**1. ส่งเสริมการใช้บริการทางการเงินและการชำระเงินทางอิเล็กทรอนิกส์2. ปรับปรุงประสิทธิภาพการดำเนินงาน3. ประเมินโครงสร้างระบบสถาบันการเงินสำหรับระยะต่อไป**ผลที่คาดว่าจะได้รับ**- ภาครัฐ ภาคธุรกิจ และภาคประชาชนใช้บริการทางการเงินและการชำระเงินทางอิเล็กทรอนิกส์อย่างแพร่หลายโดยมีโครงสร้างพื้นฐานสนับสนุนและผลิตภัณฑ์และบริการชำระเงินที่ทันสมัย- ระบบสถาบันการเงินมีต้นทุนและความซ้ำซ้อนในการดำเนินงานลดลงมีโครงสร้างพื้นฐานกลางทางการเงินเพิ่มขึ้น- ระบบสถาบันการเงินมีรูปแบบและโครงสร้างที่เหมาะสมต่อการพัฒนาทางเศรษฐกิจและการเงินของประเทศ**กรอบนโยบายหลักที่ 2**การเชื่อมต่อการค้าการลงทุนในภูมิภาค (Regionalization)**มาตรการ**1. สนับสนุนให้สถาบันการเงินไทยสามารถประกอบธุรกิจในภูมิภาคได้สะดวกขึ้น2. พัฒนาโครงสร้างพื้นฐานทางการเงินระหว่างประเทศ3. สร้างสภาพแวดล้อมภาคการเงินเพื่อสนับสนุนให้ไทยเป็นศูนย์กลางการค้าการลงทุนใน GMS **ผลที่คาดว่าจะได้รับ**- เพิ่มบทบาทของสถาบันการเงินไทยในอาเซียน- ไทยมีบทบาทในการเชื่อมโยงการค้าการลงทุนในภูมิภาค**กรอบนโยบายหลักที่ 3**การส่งเสริมการเข้าถึงบริการเงิน (Access) **มาตรการ**1. ส่งเสริมการเข้าถึงบริการทางการเงินของภาคประชาชน2. ส่งเสริมการเข้าถึงบริการทางการเงินและการพัฒนาศักยภาพของ SMEs 3. ร่วมมือกับหน่วยงานที่เกี่ยวข้องเพื่อส่งเสริมการระดมทุนของภาคธุรกิจขนาดใหญ่ผ่านตลาดทุน**ผลที่คาดว่าจะได้รับ**- ประชาชนเข้าถึงบริการทางการเงินได้ดีขึ้น และ สถาบันทางการเงินมีผลิตภัณฑ์/บริการทางการเงินเพื่อรองรับการเข้าสู่วัยเกษียณเพิ่มขึ้น- SMEs สามารถเข้าถึงแหล่งเงินทุนในระบบได้มากขึ้น- ตลาดทุนมีสภาพคล่องเพียงพอที่จะรองรับความต้องการที่หลากหลายและปริมาณที่เพิ่มขึ้นเพื่อสนับสนุนการระดมทุน**กรอบนโยบายหลักที่ 4**ด้านการพัฒนาโครงสร้างพื้นฐานทางการเงิน (Enablers) **มาตรการ**1. พัฒนาบุคลากรทางการเงิน2. ส่งเสริมความรู้ทางการเงินและการคุ้มครองผู้ใช้บริการทางการเงิน3. ผลักดันกฎหมายทางการเงิน4. พัฒนาและปรับปรุงหลักเกณฑ์กำกับดูแล**ผลที่คาดว่าจะได้รับ**- ธนาคารพาณิชย์มีบุคลากรทางการเงินที่มีคุณภาพและปริมาณเพียงพอ- ประชาชนมีความรู้ความเข้าใจและมีวินัยทางการเงินและได้รับความคุ้มครองทางการเงินเพิ่มมากขึ้น- โครงสร้างพื้นฐานด้านกฎหมายมีความสอดคล้องและสนับสนุนการดำเนินธุรกิจของสถาบันการเงินได้ดีขึ้น- หลักเกณฑ์และการกำกับดูแลสถาบันการเงินสอดคล้องกับมาตรฐานสากลโดยคำนึงถึงเสถียรภาพและพัฒนาการโดยรวมของระบบการเงินไทย5. เนื่องจากมาตรการภายใต้แผนพัฒนาฯ ระยะที่ 3 บางส่วนไม่สามารถดำเนินการโดย ธปท. และ กค. ได้โดยลำพัง แต่จะต้องอาศัยการผลักดันและบูรณาการการดำเนินงานจากทั้งหน่วยงานภาครัฐอื่น ๆ และภาคเอกชน ดังนั้น ในระยะ 5 ปี ของแผนดังกล่าว ธปท. จะประสานกับหน่วยงานที่เกี่ยวข้องในการผลักดันและบูรณาการดำเนินงานเพื่อให้เกิดผลเป็นรูปธรรม โดยจะมีการกำหนดดัชนีชี้วัดผลการดำเนินการ (KPI) ในแต่ละด้าน เพื่อใช้เป็นเป้าหมายและประเมินความสำเร็จของมาตรการ นอกจากนั้น ธปท. จะติดตามและประเมินข้อมูลที่สะท้อนผลการดำเนินงานของแผนพัฒนาฯ ระยะที่ 3 ในด้านต่างๆ ที่สำคัญ รวมทั้งรายงานผลการดำเนินการตามแผนพัฒนาฯ ระยะที่ 3 ต่อคณะกรรมการนโยบายสถาบันการเงิน เพื่อรายงานรัฐมนตรีว่าการกระทรวงการคลังเป็นประจำทุกครึ่งปีความเห็นของ กษ.กษ. พิจารณาแล้วเห็นว่าแผนพัฒนานาระบบสถาบันการเงินเป็นแนวทางที่ดีสอดคล้องกับนโยบายของ กษ.ที่สนับสนุนการพัฒนาศักยภาพองค์กรการเงินชุมชนโดยเฉพาะสหกรณ์ กษ. จึงเห็นควรให้ความเห็นชอบในหลักการของแผนพัฒนาระบบสถาบันการเงินดังกล่าว อย่างไรก็ดี เพื่อให้องค์กรการเงินชุมชนเกิดความเข้มแข็งอย่างแท้จริง กษ. จึงมีข้อคิดเห็นเพิ่มเติมใน 2 ประเด็น ดังนี้1) ควรเพิ่มความชัดเจนในประเด็นมาตรการในแต่ละด้านที่เกี่ยวข้องกับการพัฒนาองค์กรการเงินชุมชนโดยเฉพาะสหกรณ์2) ควรให้มีการพิจารณาถึงความเชื่อมโยงและการกำหนดช่วงเวลาแผนพัฒนาระบบสถาบันการเงิน ระยะที่ 3 ให้สอดคล้องกับ (ร่าง) แผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560 – 2564) และ (ร่าง) กรอบยุทธศาสตร์ประเทศ ระยะ 20 ปี (พ.ศ. 2560 – 2579) เพื่อให้แผนข้องต้นเป็นไปอย่างมีประสิทธิภาพสอดคล้องกับทิศทางการพัฒนาประเทศในอนาคต**มติ. ครม. :** รับทราบแผนพัฒนาระบบสถาบันการเงิน ระยะที่ 3 (ปี 2559-2563) ของธนาคารแห่งประเทศไทย ตามที่ กค. เสนอ และให้ กค. (ธนาคารแห่งประเทศไทย) รับความเห็นของสำนักงานส่งเสริมวิสาหกิจขนาดกลางและขนาดย่อมไปพิจารณาดำเนินการต่อไป | **หน่วยงานที่รับผิดชอบ** : กค./กษ. (สศก.)**ประโยชน์ที่ได้รับ :** เพื่อให้ระบบสถาบันการเงินมีการพัฒนาอย่างต่อเนื่อง และสามารถตอบสนองต่อความต้องการของภาคเศรษฐกิจจริง อันจะนำไปสู่การพัฒนาอย่างยั่งยืน**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 12/2559 วันอังคารที่ 22 มีนาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **220359****เรื่อง** **:** ผลการเยือนไทยอย่างเป็นทางการของรองประธานาธิบดีอินเดีย**สารัตถะ :** กต. เสนอ ครม. รับทราบผลการเยือนไทยอย่างเป็นทางการของรองประธานาธิบดีอินเดียและพิจารณามอบหมายหน่วยงานที่เกี่ยวข้อง ได้แก่ กห. กก. กษ. คค. พณ. วธ. สธ. อก. สมช. สศช. สกท. สขช. ดำเนินในส่วนที่เกี่ยวข้องต่อไปโดยมีรายละเอียดสรุปได้ ดังนี้1. นายเอ็ม (โมฮัมมัด) ฮามิด อันสารี รองประธานาธิบดีอินเดียได้เดินทางเยือนไทยอย่างเป็นทางการในฐานะแขกของรัฐบาลตามคำเชิญของนายกรัฐมนตรีระหว่างวันที่ 3 – 5 ก.พ. 2559 เพื่อส่งเสริมความสัมพันธ์อันดีกับประเทศไทยในทุกมิติ รวมทั้งติดตามประเด็นความร่วมมือที่ยังคั่งค้างระหว่างกัน โดยการเยือนครั้งนี้จะช่วยกระชับความสัมพันธ์ระหว่างสองประเทศที่ดีอยู่แล้วให้แนบแน่นยิ่งขึ้น ซึ่งในปี 2560 จะเป็นวาระครบรอบ 70 ปี การสถาปนาความสัมพันธ์ทางการทูตระหว่างไทยกับอินเดีย สาระสำคัญของผลการเยือนสรุปได้ ดังนี้ 1.1 **การหารือแบบสองต่อสองและการหารือทวิภาคี**1.1.1 **ความสัมพันธ์ในภาพรวม** การเดินทางเยือนไทยดังกล่าวมีส่วนในการรักษาพลวัตของความสัมพันธ์และการแลกเปลี่ยนการเยือนระหว่างสองประเทศ ทั้งนี้ ไทยต้องการพัฒนาความสัมพันธ์กับอินเดียในทุกมิติและทุกระดับ ทั้งในระดับทวิภาคีและพหุภาคี โดยในโอกาสนี้ รองประธานาธิบดีอินเดียได้แสดงความยินดีและกล่าวถวายพระพรพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถ1.1.2 **การแลกเปลี่ยนการเยือนระดับสูง** สมเด็จพระเทพรัตนราชสุดาฯ สยามบรมราชกุมารี จะเสด็จฯ เยือนอินเดียในเดือน พ.ย. 2559 โดยฝ่ายอินเดียจะรับเสด็จอย่างสมพระเกียรติและในโอกาสนี้ สภาวัฒนธรรมสัมพันธ์แห่งอินเดียจะทูลเกล้าฯ ถวายรางวัล “World Sanskrit Award” ในฐานะที่ทรงมีบทบาทส่งเสริมภาษาสันสกฤตในต่างประเทศ ขณะที่สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ได้เสด็จฯ เยือนอินเดีย ระหว่างวันที่ 7 – 11 ก.พ. 2559 รวมถึงการเชิญ พลเอก สุรยุทธ์ จุลานนท์ องคมนตรี เยือนอินเดีย นอกจากนี้รองประธานาธิบดีอินเดียยังได้ยืนยันคำเชิญจากนายกรัฐมนตรีอินเดียในการเชิญนายกรัฐมนตรีเยือนอินเดียอย่างเป็นทางการ รวมทั้งย้ำถึงการเชิญรองนายกรัฐมนตรีและ รมว.กห. เยือนอินเดียด้วย1.1.3 **สถานการณ์การเมืองและเศรษฐกิจไทย** นายกรัฐมนตรีได้กล่าวถึงพัฒนาการทางการเมืองและเศรษฐกิจไทย รวมทั้งการดำเนินการของรัฐบาลตามยุทธศาสตร์ 20 ปี ซึ่งอินเดียเห็นพ้องที่จะร่วมมือกับไทยตามยุทธศาสตร์ดังกล่าว โดยจะเป็นการมองไปในอนาคต และให้สอดคล้องกับนโยบาย Act East ของอินเดียที่ให้ความสำคัญกับไทยและอาเซียน โดยไทยถือเป็นหุ้นส่วนของอินเดียทั้งทางด้านการเมือง ความมั่นคง เศรษฐกิจการค้าและทางวัฒนธรรม1.1.4 **ความร่วมมือทางการทหารและความมั่นคง** ไทยและอินเดียมีความร่วมมือที่ใกล้ชิดผ่านกลไกความร่วมมือด้านความมั่นคงต่างๆ โดยทั้งสองฝ่ายมุ่งมั่นที่จะใช้ประโยชน์จากความร่วมมือที่มีอยู่ให้มีผลเป็นรูปธรรม ซึ่งจะมีส่วนช่วยส่งเสริมสันติภาพและความมั่นคงของภูมิภาค ทั้งนี้ อินเดียต้องการจะมีความร่วมมือด้านอุตสาหกรรมป้องกันประเทศกับไทยเพิ่มเติมและโครงการวิจัยและพัฒนาร่วมกัน โดยฝ่ายไทยได้เสนอให้อินเดียพิจารณาการเข้ามาลงทุนในการผลิตอะไหล่สำหรับอาวุธยุทโธปกรณ์ในประเทศไทยรวมทั้งเปิดช่องทางพิเศษสำหรับการหารือกัน1.1.5 **ด้านการลงทุน** ทั้งสองฝ่ายจะขยายความร่วมมือด้านการค้าและการลงทุนระหว่างกัน โดยผลักดันปริมาณการค้าระหว่างกันให้สูงขึ้นในอนาคตเร่งผลักดันการเจรจาความตกลงเขตการค้าเสรีไทยและอินเดียให้บรรลุผลโดยเร็ว เพราะจะเป็นกลไกสำคัญในการส่งเสริมความร่วมมือทางเศรษฐกิจ ในขณะเดียวกันประเทศไทยพร้อมสนับหนุนให้อินเดียเข้ามาลงทุนในไทยมากขึ้นเช่นกัน โดยฝ่ายไทยเสนอให้มีการพิจารณาการลงทุนระหว่างกันใน 3 รูปแบบ ได้แก่ (1) การลงทุนระหว่างภาคเอกชน (2) การลงทุนร่วมกันระหว่างภาครัฐ และ (3) การลงทุนในลักษณะความร่วมมือภาครัฐ – ภาคเอกชน (Public Private Partnership - PPP) ซึ่งสอดคล้องกับยุทธศาสตร์ 20 ปีของไทย นอกจากนี้ฝ่ายไทยยังเสนอให้มีความร่วมมือทางการเกษตรระหว่างกันอย่างครอบคลุมระหว่างไทยอาเซียน และอินเดีย โดยวางแผนและร่วมมือกันอย่างเป็นระบบ เพื่อสร้างมูลค่าเพิ่มให้กับสินค้าเกษตร เนื่องจากอินเดียมีเทคโนโลยีที่ทันสมัย ตลอดจนความร่วมมือในอุตสาหกรรมยาซึ่งอินเดียมีความเชี่ยวชาญ โดยนายกรัฐมนตรีได้เชิญชวนให้อินเดียมาลงทุนอุตสาหกรรมยาในประเทศไทย ขณะที่อินเดียเสนอให้มีความร่วมมือด้านการขนส่งร่วม1.1.6 **ความร่วมมือด้านความเชื่อมโยง** อินเดียต้องการส่งเสริมความร่วมมือตามนโยบายของรัฐบาลอินเดีย รวมทั้งความร่วมมือระหว่างไทย อินเดีย เมียนมา และญี่ปุ่นในการพัฒนาเขตเศรษฐกิจพิเศษทวายและแนวเศรษฐกิจอื่นๆ อาทิ เส้นทางระเบียงเศรษฐกิจแนวตะวันออก – ตะวันตก และแนวพื้นที่พัฒนาเศรษฐกิจเหนือ – ใต้ รวมถึงโครงการถนนสามฝ่ายไทย – เมียนมา – อินเดีย1.1.7 **ความร่วมมือระดับประชาชน** ทั้งสองฝ่ายเห็นพ้องต่อการส่งเสริมเครือข่ายระหว่างประชาชนในเชิงการท่องเที่ยว ปัจจุบันชาวอินเดียนิยมเดินทางมาท่องเที่ยวในประเทศไทยปีละกว่า 1 ล้านคน ในขณะที่คนไทยนิยมเดินทางไปท่องเที่ยวที่อินเดียเพื่อสักการะสังเวชนียสถานเช่นกัน นอกจากนี้อินเดียจะจัดตั้งตำแหน่งอาจารย์ด้านอายุรเวทของกระทรวงอายุรเวทอินเดียในเดือน มี.ค. 2559 ซึ่งเป็นความร่วมมือระหว่างวิทยาลัยการแพทย์แผนตะวันออก มหาวิทยาลัยรังสิต กับกระทรวงอายุรเวทอินเดีย เปิดหลักสูตรการแพทย์อายุรเวท ระดับปริญญาตรี โดยฝ่ายอินเดียจะคัดเลือกอาจารย์ที่เชี่ยวชาญด้านนี้มาสอนในไทยเป็นเวลาหนึ่งปี1.1.8 **ความร่วมมือในกรอบอาเซียน – อินเดีย** ทั้งสองฝ่ายเห็นพ้องที่จะผลักดันประเด็นที่ก่อให้เกิดประโยชน์ร่วมกัน โดยฝ่ายไทยเห็นว่า การสร้างความแข็งแกร่งให้ไทยและประเทศอาเซียนเป็นสิ่งจำเป็น และเสนอความร่วมมือแบบไทยบวกหนึ่งและอาเซียนบวกหนึ่ง เพื่อให้ประเทศไทยในภูมิภาคก้าวไปข้างหน้าร่วมกันด้วยความมั่นคงและยั่งยืนพร้อมสนับสนุนความร่วมมือในกรอบอาเซียน – อินเดีย1.2 **กิจกรรมทางวิชาการ**1.2.1 **การกล่าวปาฐกถาที่จุฬาลงกรณ์มหาวิทยาลัย** เมื่อวันที่ 4 ก.พ. 2559 รองประธานาธิบดีอินเดียได้กล่าวปาฐกถาในหัวข้อ “India, Thailand and ASEAN : Contours of a Rejuvenated Relationship” ที่หอศิลปวัฒนธรรม จุฬาลงกรณ์มหาวิทยาลัย ทั้งนี้ รองประธานาธิบดีอินเดียได้กล่าวถึง Act East ของอินเดียในการส่งเสริมความสัมพันธ์และความร่วมมือกับประเทศต่างๆ รวมถึงอาเซียน โดยเฉพาะอย่างยิ่งในด้านการค้า วัฒนธรรม และการเชื่อมโยง ย้ำถึงการร่วมมือกันระหว่างอินเดียและอาเซียนเพื่อส่งเสริมการพัฒนาความร่วมมือในเวทีระดับภูมิภาคและระหว่างประเทศ เพื่อผลักดันให้เกิดการเปลี่ยนแปลงที่เป็นประโยชน์ต่อทั้งสองฝ่าย ทั้งนี้ เชื่อว่าอาเซียนจะเป็นกลไกขับเคลื่อนทางเศรษฐกิจที่สำคัญในภูมิภาคเอเชีย – แปซิฟิก และระดับโลก1.2.2 การพบหารือกับนักวิชาการด้านอินเดียศึกษา ในช่วงบ่ายของวันเดียวกันรองประธานาธิบดีอินเดียได้พบหารือกับผู้แทนสถาบันการศึกษาในไทยที่มีการจัดตั้งศูนย์อินเดียศึกษา/ศูนย์สันสกฤตศึกษา ซึ่งผู้แทนจากแต่ละมหาวิทยาลัยได้นำเสนอเกี่ยวกับผลงานและการดำเนินการเกี่ยวกับอินเดียศึกษา รองประธานาธิบดีอินเดียได้กล่าวชื่นชมการดำเนินงานของศูนย์อินเดียศึกษาในไทย รวมทั้งเสนอแนะการสร้างความร่วมมือระหว่างไทยและอินเดียควรเริ่มมาจากการเรียนรู้และเข้าใจข้อมูลพื้นฐานของทั้งสองประเทศโดยการศึกษาแบบสองทาง เนื่องจากปัจจุบันมีการเรียนการสอนด้านอินเดียศึกษาในไทย แต่ยังไม่มีการเรียนการสอนด้านไทยศึกษาในอินเดีย1.3 **กิจกรรมอื่นๆ**เมื่อวันที่ 4 ก.พ. 2559 รองประธานาธิบดีอินเดียได้เยี่ยมชมสถานที่สำคัญในกรุงเทพมหานคร และเมื่อวันที่ 5 ก.พ. 2559 ได้เยี่ยมชมโครงการส่วนพระองค์ สวนจิตรลดา2. กต. พิจารณาแล้วเห็นว่า เพื่อเป็นการกระชับความสัมพันธ์ทวิภาคีระหว่างไทยกับอินเดีย และผลักดันความร่วมมือด้านต่างๆ ไปสู่การปฏิบัติให้เกิดผลและเป็นรูปธรรม จึงเห็นควรให้ ครม. มอบหมายหน่วยงานที่เกี่ยวข้อง รับไปดำเนินการตามผลการเยือนไทยอย่างเป็นทางการของรองประธานาธิบดีอินเดีย ดังนี้(1) การแลกเปลี่ยนการเยือนระดับสูง **หน่วยงานที่เกี่ยวข้อง** กห./กต.(2) สถานการณ์การเมืองและเศรษฐกิจไทย **หน่วยงานที่เกี่ยวข้อง** กห./พณ./วธ./สศช./กต.(3) ความร่วมมือด้านความมั่นคง **หน่วยงานที่เกี่ยวข้อง** สขช./สมช./กห.(4) การค้าการลงทุน **หน่วยงานที่เกี่ยวข้อง** กษ./พณ./สกท./สภาหอการค้าฯ/สภาอุตสาหกรรมฯ/กต.(5) ความร่วมมือด้านความเชื่อมโยง **หน่วยงานที่เกี่ยวข้อง** คค./สศช./สกท./กต.(6) ความร่วมมือระดับประชาชน **หน่วยงานที่เกี่ยวข้อง** กก. (ททท.)/วธ./สธ.(7) ความร่วมมือในกรอบอาเซียน – อินเดีย **หน่วยงานที่เกี่ยวข้อง** กต.ความเห็นของ กษ.กษ. ได้พิจารณาแล้วเห็นว่า ผลการเยือนดังกล่าวมีส่วนเกี่ยวข้องกับภารกิจของกระทรวงฯ คือ ประเด็นการค้าการลงทุน ที่ไทยเสนอให้มีความร่วมมือทางการเกษตรระหว่างกันอย่างครอบคลุมระหว่างไทย อาเซียนและอินเดีย ทั้งด้านวัตถุดิบ การแปรรูปสินค้า และการตลาด เพื่อสร้างมูลค่าเพิ่มให้กับสินค้าเกษตร ซึ่งสอดคล้องกับการดำเนินงานของกระทรวงฯ ที่มีความร่วมมือด้านการเกษตรกับอินเดียทั้งภายใต้ความร่วมมือทวิภาคี และความร่วมมืออาเซียน – อินเดีย ทั้งนี้กระทรวงฯ จะเร่งดำเนินงานในส่วนที่เกี่ยวข้อง เพื่อให้ความร่วมมือด้านการเกษตรระหว่าง 2 ฝ่าย บังเกิดผลเป็นรูปธรรมและนำประโยชน์มาสู่ภาคเกษตรของไทยต่อไป**มติ. ครม.** : รับทราบผลการเยือนไทยอย่างเป็นทางการของรองประธานาธิบดีอินเดียและมอบหมายหน่วยงานต่างๆ ดำเนินการในส่วนที่เกี่ยวข้องต่อไป ตามที่ กต. เสนอ | **หน่วยงานที่รับผิดชอบ** : กต./กษ. (สกต.)**ประโยชน์ที่ได้รับ :** เพื่อส่งเสริมความสัมพันธ์อันดีกับประเทศไทยในทุกมิติและจะช่วยกระชับความสัมพันธ์ระหว่างสองประเทศในแนบแน่น**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 12/2559 วันอังคารที่ 22 มีนาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **220359****เรื่อง** **:** ผลการเยือนสาธารณรัฐอิสลามอิหร่านของรัฐมนตรีว่าการกระทรวงการต่างประเทศและการประชุมคณะกรรมาธิการร่วมว่าด้วยความร่วมมือทางเศรษฐกิจ พาณิชยกรรม อุตสาหกรรม วิชาการ เกษตรกรรม และวิทยาศาสตร์ (Joint Commission - JC) ไทย – อิหร่าน ครั้งที่ 9**สารัตถะ :** กต. ขอให้นำผลการเยือนสาธารณรัฐอิสลามอิหร่านของรัฐมนตรีว่าการกระทรวงการต่างประเทศและการประชุมคณะกรรมาธิการร่วมว่าด้วยความร่วมมือทางเศรษฐกิจ พาณิชยกรรม อุตสาหกรรม วิชาการ เกษตรกรรม และวิทยาศาสตร์ (Joint Commission - JC) ไทย – อิหร่าน ครั้งที่ 9 เสนอ ครม. ทราบและพิจารณามอบหมายหน่วยงานที่มีภารกิจเกี่ยวเนื่อง ดำเนินการในส่วนที่เกี่ยวข้อง ตามตารางติดตามผลการประชุม JC ไทย – อิหร่าน ครั้งที่ 9โดยมีรายละเอียดสรุปได้ ดังนี้1. รมว.กต. ได้นำคณะผู้แทนไทยเข้าร่วมการประชุม JC ไทย – อิหร่าน ครั้งที่ 9 ที่กรุงเตหะราน ระหว่างวันที่ 22 – 25 ม.ค. และวันที่ 2 ก.พ. 2559 โดย รมว.กต. เป็นประธานการประชุมร่วมกับนายโมฮัมหมัด เรซา เนมัทซาเด (H.E. Mr. Mohammad Reza Nematzadeh) รมว.อก. เหมืองแร่และการค้าอิหร่าน ซึ่งการประชุมครั้งนี้เป็นโอกาสในการขยายความร่วมมือระหว่างกันในทุกมิติ นอกจากนี้ รมว.กต. ได้เข้าเยี่ยมคารวะนายฮัสซัน โรฮานี (H.E. Dr. Hassan Rouhani) ประธานาธิบดีอิหร่าน และหารือทวิภาคีกับนายโมฮัมหมัด จาหวัด ซาริฟ (H.E. Dr. Mohammad Javad Zarif) รมว.กต. อิหร่าน และนายโมฮัมหมัด เรซา เนมัทซาเด รมว.อก.เหมืองแร่และการค้าอิหร่านในระหว่างการเยือนครั้งนี้ด้วย2. การเยือนสาธารณรัฐอิสลามอิหร่านและการเข้าร่วมการประชุม JC ไทย – อิหร่าน ครั้งที่ 9 นี้เป็นประโยชน์ต่อการส่งเสริมความสัมพันธ์ทวิภาคีทั้งด้านการเมือง เศรษฐกิจ สังคม และวัฒนธรรม ในสาขาที่ทั้งสองประเทศมีความสนใจร่วมกันและมีศักยภาพ โดยเฉพาะอย่างยิ่ง การส่งเสริมการค้าการลงทุน การอำนวยความสะดวกด้านการเงินการธนาคาร ความร่วมมือด้านการประมง การส่งเสริมการท่องเที่ยว และการส่งเสริมความร่วมมือด้านวิทยาศาสตร์และเทคโนโลยี โดยมีสาระสำคัญสรุปได้ ดังนี้2.1 **ผลการประชุม JC ไทย – อิหร่าน ครั้งที่ 9** ประธานร่วมการประชุมของทั้งสองฝ่ายได้ลงนามในเอกสารผลลัพธ์การประชุมฯ เมื่อวันที่ 2 ก.พ. 2559 โดยมีประเด็นหารือที่สำคัญ ดังนี้(1) **ประเด็นหารือความสัมพันธ์** - ฝ่ายอิหร่านแสดงเจตนารมณ์ที่จะขยายความสัมพันธ์กับไทยในทุกมิติ โดยเฉพาะอย่างยิ่งด้านเศรษฐกิจ ซึ่งภายหลังจากการผ่อนปรนมาตรการคว่ำบาตร อิหร่านจะมีศักยภาพที่จะขยายความร่วมมือทางเศรษฐกิจกับนานาประเทศอีกมาก(2) **ประเด็นความร่วมมือ**- อิหร่านเห็นโอกาสความร่วมมือระหว่างไทยและอิหร่านในหลายมิติ เช่น ด้านการผลิต (สิ่งทอและเครื่องนุ่งห่ม) ด้านพลังงานและปิโตรเคมี ด้านอุตสาหกรรมเหมืองแร่ (ซีเมนต์ เซรามิก และกระจก) ด้านวิศวกรรมศาสตร์ ด้านวิชาการ ด้านวิทยาศาสตร์ (นาโนเทคโนโลยีและเทคโนโลยีการผลิตยา) ด้านการท่องเที่ยว/การท่องเที่ยวเชิงสุขภาพ ด้านการเกษตร และด้านวัฒนธรรม เป็นต้น และประสงค์จะมีความร่วมมือระยะยาวกับประเทศไทย- ที่ประชุมฯ ได้หารือถึงแนวทางในการส่งเสริมและผลักดันความร่วมมือด้านต่างๆ ได้แก่ ความร่วมมือด้านอุตสาหกรรม การค้า การเงิน และภาษี ความร่วมมือด้านการเกษตรความร่วมมือด้านวิทยาศาสตร์ การท่องเที่ยว และสื่อมวลชน ความร่วมมือด้านพลังงานและเหมืองแร่ และความร่วมมือด้านการคมนาคมและสาธารณูปโภค(3) **ประเด็นความมั่นคงอาหารและพลังงาน**- ฝ่ายไทยได้เสนอให้ไทยกับอิหร่านพิจารณาแลกเปลี่ยนความมั่นคงด้านอาหารและความมั่นคงด้านพลังงานระหว่างกัน ซึ่งฝ่ายอิหร่านขอให้ไทยส่งรายละเอียดเกี่ยวกับเรื่องนี้ให้ฝ่ายอิหร่านพิจารณาในโอกาสแรก(4) **ประเด็นการเงิน**- ทั้งสองฝ่ายเห็นพ้องว่า ระบบการเงินการธนาคารเป็นอุปสรรสำคัญทางการค้าที่จำเป็นต้องแก้ไขเร่งด่วน และพร้อมจะหาลู่ทางร่วมมือในเรื่องนี้ต่อไป2.2 **การหารือทวิภาคี** มีประเด็นที่สำคัญ ดังนี้(1) **การเข้าเยี่ยมคารวะ/การหารือประธานาธิบดีอิหร่าน**- การยกเลิกมาตรการคว่ำบาตรทางเศรษฐกิจต่ออิหร่านประกอบกับการพัฒนาของทั้งสองประเทศในระยะที่ผ่านมา ทำให้ทั้งสองประเทศมีศักยภาพที่จะร่วมมือกันได้หลากหลายด้าน เช่น ความมั่นคงทางอาหาร ความมั่นคงทางพลังงาน เศรษฐกิจ การเงิน การธนาคาร วิยาศาสตร์ เทคโนโลยี การเกษตร ประมง การส่งเสริมความสัมพันธ์ระดับประชาชนผ่านการท่องเที่ยว การศึกษา วัฒนธรรม เป็นต้นประเด็นที่ฝ่ายอิหร่านหยิบยก- ประสงค์ให้มหาวิทยาลัยของไทยพิจารณาเปิดที่นั่งในสาขาวิชาต่างๆ ให้แก่ นักศึกษาอิหร่านมากขึ้น โดยฝ่ายอิหร่านยินดีให้นักศึกษาไทยเข้าศึกษาในสถาบันทางวิทยาศาสตร์และเทคโนโลยีของอิหร่านประเด็นที่ฝ่ายไทยหยิบยก- เสนอให้มีการส่งเสริมความสัมพันธ์ระหว่างเยาวชนในรูปแบบความร่วมมือโรงเรียนพี่โรงเรียนน้อง (sister school)(2) **การเข้าเยี่ยมคารวะ/การหารือ รัฐมนตรีว่าการกระทรวงการต่างประเทศอิหร่าน**- ทั้งสองประสงค์จะเพิ่มพูนความสัมพันธ์ระหว่างกันในทุกด้านที่มีศักยภาพ ทั้งการเมือง สังคม เศรษฐกิจ (น้ำมันและก๊าซธรรมชาติ) และความสัมพันธ์ระหว่างประชาชนประเด็นที่ฝ่ายอิหร่านหยิบยก- ประสงค์ให้นักท่องเที่ยวไทยเดินทางไปอิหร่านมากขึ้น (ปัจจุบันมีประมาณ 2,000 คนต่อปี) - ผลักดันความร่วมมือด้านกงสุลผ่านการประชุมร่วมด้านกงสุล (Joint Consular Meeting) โดยฝ่ายอิหร่านจะเป็นเจ้าภาพการประชุมครั้งต่อไป- ขอรับการสนับสนุนการเข้าเป็นภาคีสนธิสัญญามิตรภาพและความร่วมมือในเอเชียตะวันออกเฉียงใต้ (Treaty of Amity and Cooperation in Southeast Asia : TAC) ซึ่งฝ่ายไทยแจ้งความพร้อมในการสนับสนุนอิหร่านประเด็นที่ฝ่ายไทยหยิบยก- **ความร่วมมือในภูมิภาคและระหว่างประเทศ** ขอรับการสนับสนุนการสมัครเป็นสมาชิกไม่ถาวรของคณะมนตรีความมั่นคงแห่งสหประชาชาติ วาระปี ค.ศ. 2017 – 2018 ซึ่งฝ่ายอิหร่านรับที่จะพิจารณาหาทางสนับสนุนไทย- เชิญฝ่ายอิหร่านเข้าร่วมการประชุมระดับรัฐมนตรีกรอบความร่วมมือเอเชีย ครั้งที่ 14 ( the 14th Asia Cooperation Dialogue Ministerial Meeting) ระหว่างวันที่ 8 – 10 มี.ค. 2559 ที่กรุงเทพฯ(3) **การเข้าเยี่ยมคารวะ/การหารือ รัฐมนตรีว่าการกระทรวงอุตสาหกรรม เหมืองแร่ และการค้าอิหร่าน**- เห็นพ้องว่าทั้งสองฝ่ายมีศักยภาพทางเศรษฐกิจที่จะส่งเสริมความสัมพันธ์ทวิภาคีทางเศรษฐกิจระหว่างกันได้อีกมาก โดยเฉพาะในการแลกเปลี่ยนความมั่นคงด้านอาหารกับความมั่นคงด้านพลังงานประเด็นที่ฝ่ายอิหร่านหยิบยก- สนใจที่จะนำเข้าข้าวไทยและประสงค์ให้ฝ่ายไทยเข้าไปร่วมลงทุนในอิหร่านในการผลิตยางรถยนต์ (จากวัตถุดิบภายในอิหร่าน) ปิโตรเคมี เหมืองแร่ และการร่วมพัฒนาเครือข่ายการคมนาคมขนส่งประเด็นที่ฝ่ายไทยหยิบยก- ประสงค์จะกลับเข้าไปลงทุนและร่วมมือกับอิหร่านในภาคน้ำมันและก๊าซธรรมชาติโดยฝ่ายไทยได้แจ้งเป้าหมายในการเพิ่มปริมาณการค้าระหว่างกันให้เพิ่มขึ้นเป็น 3 พันล้านดอลลาร์สหรัฐ ภายใน 5 ปีข้างหน้า3. กต. เห็นว่าผลการเยือนดังกล่าวมีประเด็นที่จะต้องติดตามให้เกิดผลเป็นรูปธรรม จึงเห็นควรมอบหมายส่วนราชการและหน่วยงานที่มีภารกิจเกี่ยวเนื่องดำเนินการในส่วนที่เกี่ยวข้อง ตามตารางติดตามผลการประชุม JC ไทย – อิหร่าน ครั้งที่ 9 4. ผลการประชุม JC ไทย – อิหร่าน ครั้งที่ 9 ระหว่างวันที่ 22 – 24 ม.ค. 2559 มี 5 ประเด็น ดังนี้4.1 **ประเด็นความร่วมมือด้านการค้า การลงทุน และอุตสาหกรรม** (1) การส่งเสริมและอำนวยความสะดวกการค้าการลงทุนระหว่างกัน **ผลการหารือ/สิ่งที่ควรผลักดัน**- ทั้งสองฝ่ายเห็นควรผลักดันให้มีการลงนามร่างความตกลงที่เกี่ยวข้องกับการค้าการลงทุน การจัดเก็บภาษี - ฝ่ายอิหร่านสนใจที่จะเจรจาเพื่อจัดตั้ง Preferential Trade Agreement (PTA) โดยฝ่ายไทยตกลงที่จะศึกษาความเป็นไปได้ดังกล่าวผ่านกรอบคณะกรรมการจัดตั้งภายใต้กรอบการตกลงทางการค้า **หน่วยงานที่เกี่ยวข้อง** พณ./กต./กค. (2) การเพิ่มพูนความร่วมมือระหว่างหน่วยงานด้านเศรษฐกิจทั้งภาครัฐและเอกชน **ผลการหารือ/สิ่งที่ควรผลักดัน**- ทั้งสองฝ่ายยินดีที่จะพัฒนาความร่วมมือที่ใกล้ชิดมากขึ้นระหว่างธนาคารกลางของทั้งสองประเทศเพื่ออำนวยความสะดวกด้านการค้าและการลงทุน- ทั้งสองฝ่ายตกลงที่จะแลกเปลี่ยนข้อมูลที่เกี่ยวข้องในเรื่องกฎหมายข้อระเบียบการธนาคาร- สภาหอการค้าของทั้งสองฝ่ายแสดงความพร้อมที่จะส่งเสริมความร่วมมือระหว่างกัน **หน่วยงานที่เกี่ยวข้อง** พณ./ธนาคารแห่ง ปทท./ธนาคารเพื่อการส่งออกและนำเข้า/สภาอุตสาหกรรมแห่ง ปทท. (3) การนำเข้าข้าวไทยของอิหร่าน **ผลการหารือ/สิ่งที่ควรผลักดัน**- ฝ่ายอิหร่านมีความสนใจที่จะนำเข้าข้าวไทย โดยจะส่งคณะตรวจสอบจากหน่วยงานที่เกี่ยวข้อง (Ministry of Health, Treatment and Medical Education) มาเยือนไทย **หน่วยงานที่เกี่ยวข้อง** พณ./กษ. (4) เพิ่มพูนความร่วมมือด้านอุตสาหกรรม **ผลการหารือ/สิ่งที่ควรผลักดัน**- สภาอุตสาหกรรมอิหร่านต้องการเพิ่มพูนความร่วมมือด้านอุตสาหกรรมกับภาคเอกชนไทยในสาขาต่างๆ - ฝ่ายอิหร่านเสนอความร่วมมือในการแลกเปลี่ยนความรู้และข้อมูลเกี่ยวกับมาตรฐานฮาลาลในอิหร่าน เพื่อส่งเสริมแนวทางการส่งออกอาหารฮาลาลไทยไปยังอิหร่าน **หน่วยงานที่เกี่ยวข้อง** พณ./อก./วท./คณะกรรมการอิสลามกลางแห่ง ปทท./BOI4.2 **ประเด็นความร่วมมือด้านการเกษตร** (1) ความร่วมมือด้านการเกษตรและประมง **ผลการหารือ/สิ่งที่ควรผลักดัน**- ทั้งสองฝ่ายยินดีเพิ่มพูนความร่วมมือด้านการเกษตรในสาขาต่างๆ อาทิ สาขาปศุสัตว์และสัตว์ปีก ดินและน้ำ การกักกันและป้องกันโรคพืช พืชไร่ พืชสวน การแลกเปลี่ยนประสบการณ์การเกษตร- ทั้งสองฝ่ายเห็นพ้องที่จะส่งเสริมความร่วมมือระหว่างบริษัทเดินเรือประมงและภาคเอกชนของไทย และอิหร่านในด้านการประมง การเพาะเลี้ยงสัตว์น้ำ อุตสาหกรรมการประมงเพื่อการนำเข้าและส่งออกและอุตสาหกรรมอื่นๆ ที่เกี่ยวกับการประมง รวมทั้งเห็นพ้องที่จะส่งเสริมให้มีการบังคับใช้ระเบียบเกี่ยวกับการประมง การค้าสัตว์น้ำ และการขยายตัวของตลาดเพื่อประโยชน์ร่วมกัน ในบริบทของภูมิภาคและสากล รวมถึงการปราบปรามการประมงที่ผิดกฎหมาย (Illegal, Unreported and Unregulated - IUU) - ทั้งสองฝ่ายเห็นชอบที่จะเร่งรัดการจัดทำบันทึกความเข้าใจว่าด้วยความร่วมมือด้านการประมง **หน่วยงานที่เกี่ยวข้อง** กษ./กต.4.3 **ประเด็นความร่วมมือด้านวิทยาศาสตร์ การท่องเที่ยว วัฒนธรรมและสื่อมวลชน** (1) ความร่วมมือด้านวิทยาศาสตร์ **ผลการหารือ/สิ่งที่ควรผลักดัน**- ทั้งสองฝ่ายสนับสนุนการขยายและพัฒนาความสัมพันธ์ด้านการศึกษา วิทยาศาสตร์ และเทคโนโลยี ในมิติความร่วมมือที่ทั้งสองฝ่ายให้ความสนใจ ภายใต้กรอบกฎข้อระเบียบในแต่ละประเทศ- ทั้งสองฝ่ายเห็นชอบที่จะเพิ่มพูนความร่วมมือระหว่างสถาบันวิจัยและสถานศึกษาต่างๆ  **หน่วยงานที่เกี่ยวข้อง** วท./ศธ./สกอ. (2) ความร่วมมือด้านการท่องเที่ยวและสื่อมวลชน **ผลการหารือ/สิ่งที่ควรผลักดัน**- ทั้งสองฝ่ายจะส่งเสริมและพัฒนาความร่วมมือในด้านการท่องเที่ยว การส่งเสริมการลงทุนด้านการท่องเที่ยว รวมทั้งการท่องเที่ยวเชิงสุขภาพผ่านการจัดกิจกรรมส่งเสริมการท่องเที่ยวร่วมกัน ตลอดจนการแลกเปลี่ยนประสบการณ์และการแลกเปลี่ยนผู้เชี่ยวชาญระหว่างกัน- ไทยและอิหร่านเห็นพ้องที่จะส่งเสริมความร่วมมือด้านสื่อสารมวลชนผ่านการแลกเปลี่ยนข้อมูลด้านข่าวสาร การซื้อขายแลกเปลี่ยนรายการวิทยุโทรทัศน์ รวมทั้งการแลกเปลี่ยนความร่วมมือด้านการผลิตสื่อและเพิ่มพูนองค์ความรู้ในด้านสื่อระหว่างกัน **หน่วยงานที่เกี่ยวข้อง** กก./ททท./สธ./มท./กสทช. (3) ความร่วมมือด้านวัฒนธรรม **ผลการหารือ/สิ่งที่ควรผลักดัน**- ทั้งสองฝ่ายสนับสนุนการขยายความร่วมมือด้านวัฒนธรรม เช่น การแลกเปลี่ยนประสบการณ์และส่งเสริมหัตถกรรมและช่างฝีมือระหว่างสองฝ่าย **หน่วยงานที่เกี่ยวข้อง** วธ./กต.4.4 **ประเด็นความร่วมมือด้านพลังงานและเหมืองแร่** (1) ความร่วมมือด้านพลังงาน **ผลการหารือ/สิ่งที่ควรผลักดัน**- ทั้งสองฝ่ายแสดงความพร้อมที่จะฟื้นฟูการสำรวจและผลิต และซื้อขายน้ำมันและก๊าซธรรมชาติ และผลิตภัณฑ์อื่นๆ ที่เกี่ยวข้องกับพลังงาน- ทั้งสองฝ่ายเห็นพ้องที่จะเพิ่มพูนความร่วมมือในการส่งเสริมการส่งออกน้ำมันดิบและผลิตภัณฑ์จากปิโตรเลียมระหว่างกัน- ทั้งสองฝ่ายแสดงความสนใจที่จะร่วมมือในโครงการโรงกลั่นน้ำมัน โรงงานปิโตรเคมี โรงงานผลิตไฟฟ้า และพลังงานทดแทน  **หน่วยงานที่เกี่ยวข้อง** พน./ปตท. (2) ความร่วมมือด้านเหมืองแร่และอัญมณี **ผลการหารือ/สิ่งที่ควรผลักดัน**- ทั้งสองฝ่ายพร้อมที่จะขยายและเพิ่มพูนความร่วมมือในมิติที่เกี่ยวข้องอุตสาหกรรมอัญมณีอย่างเต็มรูปแบบ ตั้งแต่การสกัด การแปรรูป และการออกแบบอัญมณี และการลงทุนจัดตั้งเหมืองแร่ในทั้งสองประเทศ **หน่วยงานที่เกี่ยวข้อง** อก./สภาหอการค้าแห่ง ปทท./สภาอุตสาหกรรมแห่ง ปทท.4.5 **ประเด็นความร่วมมือด้านคมนาคมและโครงสร้างพื้นฐาน** (1) ความร่วมมือด้านการขนส่งทางทะเลและการท่าเรือ **ผลการหารือ/สิ่งที่ควรผลักดัน**- ฝ่ายอิหร่านเสนอให้เร่งรัดการเจรจาเพื่อพิจารณาร่างความตกลงว่าด้วยการเดินเรือพาณิชย์ระหว่างไทยกับอิหร่าน- ฝ่ายอิหร่านเสนอจัดตั้งกรอบความร่วมมือเกี่ยวกับเทคโนโลยีการเดินเรือและการขนส่งทางทะเล **หน่วยงานที่เกี่ยวข้อง** คค./การท่าเรือแห่ง ปทท. (2) ความร่วมมือด้านการคมนาคมอื่นๆ  **ผลการหารือ/สิ่งที่ควรผลักดัน**- ทั้งสองฝ่ายเห็นพ้องที่จะพิจารณาและเร่งรัดร่างความตกลงด้านคมนาคมที่อยู่ระหว่างการจัดทำ- ทั้งสองเห็นพ้องที่จะใช้ประโยชน์จากเส้นทางเดินรถไฟ North – South Corridor ของฝ่ายอิหร่าน- ฝ่ายอิหร่านเสนอให้ไทยเข้าร่วมในความตกลง (the Agreement of international North – South Transport Corridor) เพื่อการขนส่งระหว่างประเทศในกลุ่ม Caucasus, เอเชียกลาง, Commonwealth of Independent States (CIS) รัสเซีย ตุรกี อัฟกานิสถาน รวมถึงยุโรป **หน่วยงานที่เกี่ยวข้อง** คค./กต. (3) ความร่วมมือด้านการเคหะ **ผลการหารือ/สิ่งที่ควรผลักดัน**- ทั้งสองฝ่ายตกลงที่จะแลกเปลี่ยนความรู้และประสบการณ์ในการสร้างที่อยู่อาศัยสำหรับผู้มีรายได้น้อย เพื่อที่จะสามารถจัดโครงการสร้างเมืองใหม่ของอิหร่าน- ทั้งสองฝ่ายตกลงที่จะเสนอรายชื่อธนาคารที่จะเป็นผู้ประสานงานหลักในการส่งเสริมการลงทุนของภาคเอกชนในด้านการเคหะ โดยฝ่ายอิหร่านได้เสนอให้ Maskan Bank เป็นผู้ประสานงานหลัก **หน่วยงานที่เกี่ยวข้อง** การเคหะแห่งชาติ/ธนาคารแห่ง ปทท./BOI (4) ความร่วมมือด้านไปรษณีย์ **ผลการหารือ/สิ่งที่ควรผลักดัน**- ทั้งสองฝ่ายจะร่วมกันพิจารณาแนวทางการจัดทำร่างบันทึกความเข้าใจว่าด้วยความร่วมมือด้านไปรษณีย์ โทรคมนาคม เทคโนโลยีสารสนเทศ และร่างบันทึกความเข้าใจว่าด้วยความร่วมมือด้านไปรษณีย์ ไทย – อิหร่าน **หน่วยงานที่เกี่ยวข้อง** คค./ไปรษณีย์ไทย (5) ความร่วมมือด้านการจัดการน้ำ **ผลการหารือ/สิ่งที่ควรผลักดัน**- ทั้งสองฝ่ายเห็นพ้องที่จะส่งเสริมความร่วมมือระหว่างภาคเอกชนในการดำเนินการเกี่ยวกับโครงการด้านการจัดการน้ำ เช่น โครงการก่อสร้างเขื่อน โรงงานไฟฟ้าพลังน้ำ โรงงานจัดการน้ำเสีย - ทั้งสองฝ่ายตกลงที่จะดำเนินความร่วมมือและจัดตั้งคณะทำงานร่วมและผู้เชี่ยวชาญจากทั้งสองฝ่ายในเรื่องดังกล่าว **หน่วยงานที่เกี่ยวข้อง** ทส./วท./การไฟฟ้าฝ่ายผลิตแห่ง ปทท.ความเห็นของ กษ. กษ. ได้พิจารณาแล้วเห็นว่า อิหร่านเป็นตลาดใหญ่ที่มีศักยภาพสูงโดยเฉพาะอย่างยิ่งภายหลังจากที่ได้รับการผ่อนปรนมาตรการคว่ำบาตร อีกทั้งอิหร่านมีทำเลที่ตั้งที่เป็นศูนย์กลางของภูมิภาคตะวันออกกลาง จากผลการเยือนฯ ในครั้งนี้ ทั้งสองประเทศสนใจที่จะขยายความร่วมมือในสาขาที่มีศักยภาพ เช่น ด้านการเกษตร ความมั่นคงอาหาร และด้านประมง ซึ่งจะเป็นประโยชน์ต่อการส่งเสริมและพัฒนาความสัมพันธ์ทางวิชาการ เศรษฐกิจ การขยายการค้าและการลงทุนระหว่างทั้งสองฝ่ายให้เพิ่มมากขึ้น โดย กษ. จะดำเนินการตามผลการเยือนฯ เพื่อให้เกิดผลเป็นรูปธรรมต่อไป**มติ. ครม.** : รับทราบผลการเยือนสาธารณรัฐอิสลามอิหร่านของรัฐมนตรีว่าการกระทรวงการต่างประเทศและการประชุมคณะกรรมาธิการร่วมว่าด้วยความร่วมมือทางเศรษฐกิจ พาณิชยกรรม อุตสาหกรรม วิชาการ เกษตรกรรม และวิทยาศาสตร์ (Joint Commission - JC) ไทย – อิหร่าน ครั้งที่ 9 และมอบหมายให้หน่วยงานที่มีภารกิจเกี่ยวเนื่องดำเนินการตามผลการประชุมฯ ตามที่ กต. เสนอ | **หน่วยงานที่รับผิดชอบ** : กต./กษ. (สกต.)**ประโยชน์ที่ได้รับ :** ส่งเสริมความสัมพันธ์ทวิภาคีทั้งด้านการเมือง เศรษฐกิจ สังคม และวัฒนธรรม การส่งเสริมการค้าการลงทุน การอำนวยความสะดวกด้านการเงินการธนาคาร ความร่วมมือด้านการประมง การส่งเสริมการท่องเที่ยว และส่งเสริมความร่วมมือด้านวิทยาศาสตร์และเทคโนโลยี**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 12/2559 วันอังคารที่ 22 มีนาคม 2559**

**กระทรวงเกษตรและสหกรณ์**

**เรื่องเพื่อทราบ (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **220359****เรื่อง** **:** แผนบริหารจัดการชายแดนด้านความมั่นคง (พ.ศ. 2558 - 2564)**สารัตถะ :** สมช. เสนอ ครม. รับทราบร่างแผนบริหารจัดการชายแดนด้านความมั่นคง (พ.ศ. 2558 - 2564)โดยมีรายละเอียดสรุปได้ ดังนี้1. คณะรัฐมนตรีมีมติ (10 พ.ย. 2558) รับทราบและเห็นชอบผลการพิจารณาและมติของ กนพ.ครั้งที่ 4/2558 ตามที่ สศช. เสนอ ซึ่งรวมถึงเห็นชอบในหลักการร่างแผนบริหารจัดการชายแดนด้านความมั่นคง(พ.ศ. 2558 - 2564)2. คณะรัฐมนตรีมีมติ (23 ก.พ. 2559) รับทราบและเห็นชอบผลการพิจารณาและมติของ กนพ.ครั้งที่ 1/2559 ตามที่ สคช. เสนอ ซึ่งรวมถึงรับทราบ ร่างแผนบริหารจัดการชายแดนด้านความมั่นคง (พ.ศ. 2558 – 2564)3. สมช. รายงานร่างแผนบริหารจัดการชายแดนด้านความมั่นคง (พ.ศ. 2558 - 2564) เพื่อเสนอคณะรัฐมนตรีเพื่อทราบ โดยมีสาระสำคัญ ดังนี้3.1 **กรอบแนวคิดแผนบริหารจัดการชายแดนด้านความมั่นคง ( พ.ศ. 2558 - 2564)** ให้ความสำคัญในเชิงพื้นที่บริเวณชายแดนที่มีอาณาเขตติดต่อกับประเทศรอบบ้านและพื้นที่ที่เกี่ยวข้อง โดยบูรณาการการดำเนินงานของหน่วยงานที่เกี่ยวข้องให้สอดคล้องกับสถานการณ์ที่เปลี่ยนแปลง เพื่อผลประโยชน์ทางเศรษฐกิจและความมั่นคงของชาติอย่างยั่งยืนในอนาคตตามวิสัยทัศน์ประเทศไทย (พ.ศ. 2558 – 2563) คือ “มั่นคง มั่งคั่ง ยั่งยืน”3.1.1 **วิสัยทัศน์**พื้นที่ชายแดนเป็นพื้นที่ที่มีความมั่นคง ปลอดภัย และสามารถพัฒนาได้อย่างยั่งยืน3.1.2 **วัตถุประสงค์**3.1.2.1 เพื่อป้องกันและแก้ไขปัญหาความมั่นคงที่เกิดขึ้นบริเวณชายแดน3.1.2.2 เพื่อให้การบริหารจัดการมีเอกภาพและประสิทธิภาพ3.1.2.3 เพื่อสร้างความมั่นคงปลอดภัยขึ้นในบริเวณชายแดนและทำให้พื้นที่ชายแดนมีความเข้มแข็งสามารถรองรับปัญหาความมั่นคงรูปแบบต่างๆ3.1.3 **พื้นที่เป้าหมาย**3.1.3.1 ขอบเขตพื้นที่ดำเนินการครอบคลุม 31 จังหวัดทางบก และ 23 จังหวัดทางทะเล3.1.3.2 การจัดลำดับความสำคัญของพื้นที่เป้าหมายกำหนดพื้นที่เป้าหมายการดำเนินการตามแผนฯ เป็น 3 ช่วง ได้แก่ (1) พื้นที่เป้าหมายระยะที่ 1 (เร่งด่วน) (ม.ค. – ธ.ค. 2558) (2) พื้นที่เป้าหมายระยะที่ 2 (พ.ศ. 2559 - 2561) และ (3) พื้นที่เป้าหมายระยะที่ 3 (พ.ศ. 2562 - 2564)3.1.4 **เป้าหมายการดำเนินงานตามแผนฯ**3.1.4.1 ระยะที่ 1 (ม.ค. – ธ.ค. 2558) การบริหารจัดการชายแดนพื้นที่เขตพัฒนาเศรษฐกิจพิเศษระยะแรก 6 จังหวัด3.1.4.2 ระยะที่ 2 (พ.ศ. 2559 - 2561) พื้นที่ จุดผ่านแดนถาวรที่มีศักยภาพ3.1.4.3 ระยะที่ 3 (พ.ศ. 2562 - 2564) ประกอบด้วย1) พื้นที่จุดผ่านแดนชั่วคราว จุดผ่อนปรนการค้า/การท่องเที่ยว และจุดผ่อนปรนพิเศษ ได้รับการจัดระเบียบพื้นที่ยกระดับให้เป็นช่องทางติดต่อข้ามแดนกับประเทศรอบบ้านโดยสอดคล้องกับศักยภาพของพื้นที่และพร้อมรองรบการค้าชายแดนในระดับท้องถิ่น และการท่องเที่ยวของไทย รวมทั้งสนับสนุนการพัฒนาเศรษฐกิจโดยรวมของประเทศ2) การบริหาจัดการภาครัฐในพื้นที่ชายแดนได้รับการปรับปรุงให้มีเอกภาพทั้งในระดับนโยบาย และระดับปฏิบัติตั้งแต่ในส่วนกลางของกระทรวง กรม และหน่วยงานที่เกี่ยวข้อง ไปจนถึงพื้นที่ด่านชายแดนและช่องทางติดต่อ ข้ามแดนกับประเทศรอบบ้าน3.2 **แนวทางการดำเนินงานตามแผนบริหารจัดการชายแดนด้านความมั่นคง (พ.ศ. 2558 - 2564)**3.2.1 จัดระบบป้องกันพื้นที่ชายแดนให้สามารถต้านทานภัยความมั่นคงที่จะเกิดขึ้นได้อย่างทันท่วงที3.2.2 พัฒนาระบบการแจ้งเตือนภัยความมั่นคง สร้างความร่วมมือระหว่างหน่วยงานโดยนำระบบเทคโนโลยีภูมิสารสนเทศมาสนับสนุนการดำเนินงานที่เกี่ยวข้องสร้างเครือข่ายเฝ้าระวังและระบบตรวจการณ์ปัญหาความมั่นคงบริเวณช่องทางสัญจรข้ามแดนต่างๆ 3.2.3 จัดทำการเชื่อมโยงฐานข้อมูลการสัญจรข้ามแดนประกอบด้วยสินค้าและยานพาหนะให้มีข้อมูลเชื่อมโยงกันระหว่างหน่วยงานที่เกี่ยวข้อง โดยนำระบบเทคโนโลยีสารสนเทศเข้ามาใช้ เช่น ข้อมูลปริมาณสินค้า และข้อมูลยานพาหนะผ่านเข้า – ออกด่านชายแดน3.2.4 พัฒนาระบบการสัญจรข้ามแดนให้สามารถป้องกันและควบคุมการลักลอบเข้าเมืองและปัญหาอาชญากรรมข้ามชาติที่เป็นภัยคุกคามความมั่นคงของไทย ได้แก่ การค้ามนุษย์และการเคลื่อนไหวของกลุ่ม/ขบวนการที่เป็นภัยคุกคามต่อความมั่นคง ตลอดจนดำเนินการบังคับใช้มาตรการทางกฎหมายอย่างเข้มงวดในการป้องกัน สกัดกั้น และระงับยับยั้งการกระทำผิดกฎหมาย3.2.5 จัดระบบแรงงานต่างด้าวข้ามแดนเพื่อลดปัญหาอาชญากรรมและปัญหาความมั่นคง3.2.6 พัฒนาระบบการตรวจโรคระบาดและระบบส่งต่อผู้ป่วยข้ามพรมแดน3.2.7 ดำเนินการจัดระเบียบพื้นที่ที่มีเงื่อนไขของปัญหาความมั่นคงหรือควบคุมการใช้พื้นที่ที่มีปัญหาเส้นเขตแดนทับซ้อนเพื่อป้องกันและแก้ไขปัญหาที่ส่งผลกระทบต่อความมั่นคงในพื้นที่3.2.8 พัฒนาระบบการข่าวโดยบูรณาการงานข่าวภายในพื้นที่ชายแดนและประเทศรอบบ้านเพื่อลดช่องโหว่ด้านการข่าว3.2.9 สนับสนุนและพัฒนาปฏิบัติการจิตวิทยาในพื้นที่ชายแดนให้เกิดการสื่อสารระหว่างเจ้าหน้าที่รัฐกับประชาชนในพื้นที่ชายแดนให้เกิดการพัฒนาเครือข่ายความมั่นคงขึ้นในชุมชน3.2.10 จัดเฝ้าตรวจพื้นที่ชายฝั่งทะเลเพื่อเสริมประสิทธิภาพการป้องกันภัยความมั่นคงทางทะเล3.3 **กลไกการบริหารจัดการ**เพื่อให้การขับเคลื่อนแผนบริหารจัดการชายแดนด้านความมั่นคง (พ.ศ. 2558 - 2564) และแผนงาน/โครงการภายใต้แผนฯดำเนินไปอย่างมีเอกภาพและมีประสิทธิภาพ จึงควรกำหนดกลไกบริหารจัดการให้เหมาะสมสอดคล้องกับพื้นที่เป้าหมายในลักษณะสำคัญ ดังนี้3.3.1 ระยะปีแรก (ปี 2558) ให้คณะอนุกรรมการพิจารณาแนวทางการบริหารจัดการชายแดนเพื่อรองรับการรวมเป็นประชาคมอาเซียนเป็นหน่วยขับเคลื่อนการดำเนินการ3.3.2 ระยะตั้งแต่ปี 2559 เป็นต้นไป สมช. โดยคณะกรรมการร้อยกรองงานของสภาความมั่นคงแห่งชาติ ประสานงานกระทรวง กรม และหน่วยงานที่เกี่ยวข้องร่วมกันกำหนดองค์ประกอบและอำนาจหน้าที่ของคณะทำงานนำเสนอคณะรัฐมนตรีพิจารณาให้ความเห็นชอบ/มอบหมายให้หน่วยรับผิดชอบดำเนินการต่อไปทั้งนี้ ตามที่คณะรัฐมนตรีได้มีมติเมื่อวันที่ 26 ม.ค. 2559 เกี่ยวกับหลักเกณฑ์และแนวทางการปฎิบัติในการพิจารณาการเปิด – ระงับหรือปิดจุดผ่านแดนประเภทต่างๆ ซึ่งมอบให้ สมช. เป็นหน่วยงานหลักบูรณาการร่วมกับหน่วยงานต่าง ๆ ที่เกี่ยวข้องจัดทำแผนและวางระบบการตรวจคนเข้าเมืองโดยจัดลำดับความสำคัญของด่านและการดำเนินงานให้มีความชัดเจน รวมถึงการนำเทคโนโลยีสารสนเทศมาเพิ่มขีดความสามารถ เช่น การใช้ระบบ Biometrics เพื่อเชื่อมโยงข้อมูลระหว่างหน่วยงานความมั่นคงนั้น ประเด็นดังกล่าวเป็นองค์ประกอบหนึ่งที่อยู่ในแผนบริหารจัดการชายแดนด้านความมั่นคง (พ.ศ. 2558 – 2564) นี้แล้ว**มติ. ครม. :** รับทราบตามที่ สมช. เสนอ และให้ สมช. รับความเห็นของ กต. ไปพิจารณาปรับแผนให้สอดคล้องกับข้อเท็จจริง และให้รับความเห็นของ กษ. วท. ศธ. และ สศช. ไปประกอบการพิจารณาเสนอ ครม. อีกครั้งหนึ่ง | **หน่วยงานที่รับผิดชอบ** : สมช./กษ. (สกต./ปศ./วก./กป.)**ประโยชน์ที่ได้รับ :** เพื่อสร้างความมั่นคงปลอดภัยขึ้นในบริเวณชายแดนและทำให้พื้นที่ชายแดนมีความเข้มแข็งสามารถรองรับปัญหาความมั่นคงรูปแบบต่างๆ**กำหนดรายงานผลการปฏิบัติเพื่อเสนอ ครม. :** - |